pythainlp/thai-wiki-dataset-v4 huggingface dataset:
วอลเลย์บอลหญิงชิงแชมป์เอเชีย รุ่นอายุไม่เกิน 23 ปี 2015

วอลเลย์บอลหญิงชิงแชมป์เอเชีย รุ่นอายุไม่เกิน 23 ปี 2015  กำหนดจัดขึ้น ณ ปาไซ, ประเทศฟิลิปปินส์ ระหว่างวันที่ 1–9 พฤษภาคม พ.ศ. 2558 เพื่อคัดเลือกตัวแทนทวีปเอเชีย 2 ทีม เข้าร่วมการแข่งขันวอลเลย์บอลหญิงชิงแชมป์โลก รุ่นอายุไม่เกิน 23 ปี 2015 ณ อังการา, ประเทศตุรกี
การตัดสินลำดับจากผลการแข่งขัน.
ในการแข่งขันหากผลว่ามีผลเท่ากันจะตัดสินดังนี้
แมทช์ที่แข่งขัน 3–0 หรือ 3–1 ทีมที่ชนะจะได้ 3 คะแนน ทีมที่แพ้ได้ 0 คะแนน ส่วนแมทช์ที่แข่งขัน 3–2: ทีมที่ชนะจะได้ 2 คะแนน ทีมที่แพ้ได้ 1 คะแนน
อันดับการแข่งขัน.
<templatestyles src="Col-begin/styles.css"/>
รางวัล.
<templatestyles src="Col-begin/styles.css"/>
จังหวัดนิญบิ่ญ

นิญบิ่ญ  เป็นจังหวัดของประเทศเวียดนาม ตั้งอยู่ในดินดอนสามเหลี่ยมปากแม่น้ำแดงของภาคเหนือของประเทศ ใน ค.ศ. 2019 จังหวัดนิญบิ่ญมีประชากร 982,487 คน
ศัพท์มูลวิทยา.
ชื่อของจังหวัดมาจากวงศัพท์จีน-เวียดนาม โดยเขียนเป็นอักขระว่า 寧平
เขตการปกครอง.
จังหวัดนิญบิ่ญแบ่งเขตการปกครองออกเป็น 2 นครและ 6 อำเภอ ได้แก่
วิทเอียส์ทูซีแอนด์อายส์ทูเฮียร์

วิทเอียส์ทูซีแอนด์อายส์ทูเฮียร์  เป็นอัลบั้มเปิดตัวโดยวงดนตรีโพสต์ฮาร์ดคอร์ชาวอเมริกัน สลีปปิงวิทไซเรนส์ ออกจำหน่ายเมื่อวันที่ 23 มีนาคม พ.ศ. 2553 ผ่านไรส์เรเคิดส์ อัลบั้มนี้ได้เปิดตัวในชาร์ตท็อปฮีตซีกเกอส์ของ"บิลบอร์ด"ด้วยอันดับที่ 7 และอยู่ในชาร์ตยอดอัลบั้มอิสระในอันดับที่ 36 เป็นอัลบั้มที่ได้รับการยกย่องโดยเฉพาะเสียงร้องของเคลลิน ควินน์ เป็นอัลบั้มเดียวของวงที่มีมือกีตาร์ นิก ทรอมบิโน และแบรนดอน แมคมาสเตอร์ ซึ่งต่อมาได้ถูกแทนที่โดย เจสซี ลอว์สัน และแจ็ก ฟาวเลอร์ ตามลำดับ
รายชื่อเพลง.
คำร้องทั้งหมดประพันธ์โดย เคลลิน ควินน์ ดนตรีโดย สลีปปิงวิทไซเรนส์
หมายเหตุ.
<templatestyles src="Reflist/styles.css" />
อีริกเซ็นต์ เย ลอสัน

มหาอำมาตย์โท อีริกเซ็นต์ เย ลอสัน  (24 มิถุนายน พ.ศ. 2412 - 25 เมษายน พ.ศ. 2497) เป็นอธิบดีกรมกองตระเวนคนที่ 4
ประวัติ.
มหาอำมาตย์โท อีริกเซ็นต์ เย ลอสัน เกิดที่กรุงลอนดอน ประเทศอังกฤษ ในตระกูลแพทย์มีชื่อเสียง บิดาชื่อ เซอร์ จอร์ช ลอสัน เป็นจักษุแพทย์ประจำพระองค์สมเด็จพระราชินีนาถวิกตอเรียแห่งสหราชอาณาจักร และเป็นอาจารย์สอนวิชาศัลยกรรมที่โรงพยาบาลมิคเวสท์ อีริกเซ็นต์ เย ลอสันสำเร็จการศึกษา ที่ โรงเรียนเวสท์มินเตอร์ ประเทศอังกฤษ
รับราชการ.
มหาอำมาตย์โท อีริกเซ็นต์ เย ลอสัน รัชราชการครั้งแรกเป็นตำรวจที่ประเทศพม่า และย้ายไปเป็นตำรวจที่ประเทศอินเดีย ทั้ง 2 ประเทศ ขณะนั้นเป็นเมืองขึ้นของประเทศอังกฤษ ในปี พ.ศ. 2447 เดินทางเข้ามา ในสยามและได้รับพระราชทานโปรดเกล้าฯ ให้ดำรงตำแหน่งเป็น ผู้บังคับการกรมกองตระเวน แทนนายเอ.เย.ยาดิน ซึ่งได้ขอลาออกจากราชการเดินทางกลับประเทศอินเดีย
ปรับปรุงกิจการตำรวจ.
หลังเข้ารับราชการ อีริกเซ็นต์ เย ลอสัน ได้ดำเนินการเปลี่ยนแปลงแก้ไขกิจการตำรวจหลายประการ เช่น
ในปี พ.ศ. 2452 ประกาศใช้ พ.ร.บ.เกณฑ์ทหารทั่วประเทศ อนุญาตให้ผู้ที่เกณฑ์ทหาร แล้วคัดเลือกให้เข้ารับราชการ เป็นตำรวจได้ โดยจะส่งตัวเข้ารับการ ฝึกอบรมใน ร.ร.พลตำรวจ 1 ปี จึงจะส่งไปรักษาการ เมื่อรักษาการครบกำหนด 2 ปีแล้ว จะพิจารณาผู้ที่มีความประพฤติดี มีคุณสมบัติเหมาะสม ให้รับราชการต่อไปได้ (หลักเกณฑ์นี้ ปรากฏว่าในปัจจุบันยังใช้อยู่)
เครื่องแบบตำรวจ.
เมื่อแต่งเครื่องแบบตำรวจในยุคของ อีริกเซ็นต์ เย ลอสัน ได้ใช้ต่อเนื่องเช่นเดียวกับสมัยของ นาย เอ.เย.ยาดิน ทุกประการ นายอีริกเซ็นต์ฯ เป็นผู้รักษาระเบียบวินัยเคร่งครัด มีความเมตตาปราณี เป็นที่รักใคร่แก่ผู้ใต้บังคับบัญชา การบริหารงานตำรวจ เจริญก้าวหน้าเป็นอันมาก จึงได้รับพระราชทานยศเป็น มหาอำมาตย์โท และนายพลตำรวจตรี ครั้งสุดท้ายได้ดำรงตำแหน่งเป็น อธิบดีกรมกองตระเวน
พ้นจากราชการ.
อีริกเซ็นต์ เย ลอสัน ได้พ้นหน้าที่ราชการ ไปเมื่อ พ.ศ. 2456 ในสมัยพระบาทสมเด็จพระมงกุฏเกล้าเจ้าอยู่หัว (รัชกาลที่ 6) อันสืบเนื่องมาจากข้าวยากหมากแพง เศรษฐกิจ ภายในประเทศตกต่ำทรุดโทรม แต่ท่านยังได้รับพระราชทานโปรดเกล้าฯ ให้ดำรงตำแหน่งเป็นที่ปรึกษาราชการ ในกรมตำรวจภูธร และกรมพลตระเวน เมื่อ 21 ตุลาคม พ.ศ. 2458 รวมเวลารับราชการได้ 11 ปีเศษ
สาธารณรัฐคองโกในโอลิมปิก

สาธารณรัฐคองโก เข้าร่วมแข่งขันกีฬาโอลิมปิกในนาม "ประเทศคองโก" เป็นครั้งแรกในโอลิมปิกฤดูร้อน 1964และเป็นการส่งนักกีฬาเข้าร่วมแข่งขันมากที่สุดจากทุกครั้ง และสาธารณรัฐคองโกยังไม่เคยเข้าร่วมแข่งขันโอลิมปิกฤดูหนาว จนถึงโอลิมปิกฤดูร้อน 2012 คองโกก็ยังไม่สามารถคว้าเหรียญรางวัลมาได้ สรุปแล้วมีนักกีฬาเข้าร่วมแข่งขันโอลิมปิกทุกครั้งรวม 66 คน แบ่งเป็นชาย 39 คน หญิง 27 คน
อนงค์พร พรหมรัด

อนงค์พร พรหมรัด ชื่อเล่น อ๋อม เกิดวันที่ 2 มีนาคม พ.ศ. 2535 ที่จังหวัดพิษณุโลก ประเทศไทย เป็นนักกีฬาวอลเลย์บอลหญิงผู้ทำหน้าที่ในตำแหน่งบอลเร็ว 
ทั้งนี้ เธอสามารถพูดได้สองภาษาคือไทยและอังกฤษ
ประวัติ.
เดือนตุลาคม พ.ศ. 2551 อนงค์พร พรหมรัด ได้เป็นตัวแทนวอลเลย์บอลยุวชนหญิงทีมชาติไทย ในการเข้าร่วมแข่งขันวอลเลย์บอลยุวชนหญิงชิงแชมป์เอเชีย 2008 ที่จัดขึ้น ณ กรุงมะนิลา ประเทศฟิลิปปินส์ ส่วนในเดือนมกราคม พ.ศ. 2552 อนงค์พรได้ทำหน้าที่เป็นนักวอลเลย์บอลให้แก่มหาวิทยาลัยรัตนบัณฑิต ในการแข่งขันกีฬามหาวิทยาลัยแห่งประเทศไทย ครั้งที่ 36 
วันที่ 24 ธันวาคม พ.ศ. 2554 อนงค์พรได้ทำหน้าที่ร่วมสังกัดสโมสรวอลเลย์บอลอยุธยา เอ.ที.ซี.ซี. ในการแข่งขันวอลเลย์บอลไทยแลนด์ลีก ซึ่งเธอมีส่วนช่วยให้ทีมเป็นฝ่ายชนะทีมสโมสรวอลเลย์บอลนครราชสีมา ด้วยผลการแข่งที่ 3-1 เซต
วันที่ 9 กรกฎาคม พ.ศ. 2555 อนงค์พรได้ทำหน้าที่ร่วมกับทีมมหาวิทยาลัยรัตนบัณฑิต ในการแข่งขันวอลเลย์บอล ถ้วย ก. รอบชิงชนะเลิศ ซึ่งทีมของเธอเป็นฝ่ายแพ้ทีมการไฟฟ้าส่วนภูมิภาคทั้ง 3 เซต
ในปี พ.ศ. 2556 อนงค์พร พร้อมด้วยโสรยา พรมหล้า และกรรณิการ์ ธิปะโชติ ได้รับการทาบทามให้เข้าร่วมทีมกับพัชรี แสงเมือง ในการแข่งขันทัวร์นาเมนต์ที่ประเทศฟิลิปปินส์ เป็นระยะเวลา 13 วัน โดยได้รับค่าตอบแทนที่ประมาณ 2,000 ดอลลาร์สหรัฐ (หรือประมาณ 6 หมื่นบาท) ต่อคน
เดือนมกราคม พ.ศ. 2557 อนงค์พรได้ทำหน้าที่ให้แก่ทีมมหาวิทยาลัยรัตนบัณฑิต ในการแข่งกีฬามหาวิทยาลัยแห่งประเทศไทย ครั้งที่ 41 ต่อมา ในเดือนพฤษภาคม เธอได้เข้าร่วมทีมกับสโมสรวอลเลย์บอลอยุธยา เอ.ที.ซี.ซี. ในการแข่งวอลเลย์บอลไทยเดนมาร์คซูเปอร์ลีก 2014 นัดเปิดสนาม ซึ่งทีมของเธอเป็นฝ่ายแพ้ต่อทีมสโมสรวอลเลย์บอลนครราชสีมาที่ 1-3 เซต และในวันที่ 16 พฤศจิกายนของปีเดียวกัน เธอได้ทำหน้าที่ร่วมกับทีมสโมสรวอลเลย์บอลอยุธยา เอ.ที.ซี.ซี. ในการแข่งขันวอลเลย์บอลไทยแลนด์ลีก 2015 โดยทีมของเธอได้เป็นฝ่ายแพ้ต่อทีมสโมสรวอลเลย์บอลบางกอกกล๊าส ที่ 3-0 เซต จากนั้น ในเดือนธันวาคม เธอได้รับเลือกให้เป็นตัวแทนของทีมชาติไทย ในการเข้าร่วมการแข่งวอลเลย์บอลในกีฬามหาวิทยาลัยอาเซียน ครั้งที่ 17 ที่จัดขึ้น ณ ปาเล็มบัง ประเทศอินโดนีเซีย
ลุย (ภาพยนตร์ไทยปี พ.ศ. 2520)

ลุย เป็น ภาพยนตร์ไทย แนวแอคชั่นจาก ไฟว์สตาร์โปรดักชั่น เข้าฉายครั้งแรกเมื่อวันที่ 17 กุมภาพันธ์ 2520 ที่โรงภาพยนตร์โคลีเซี่ยม กำกับการแสดงโดย รุจน์ รณภพ นำแสดงโดย สมบัติ เมทะนี สรพงษ์ ชาตรี และดาราดังอีกมากมาย
ในปี 2554 ทาง ช่อง 7 ได้นำภาพยนตร์ซึ่งสร้างจากบทประพันธ์ของ เสนีย์ บุษปะเกศ กลับมาทำใหม่เป็นละครโทรทัศน์ ในชื่อเดียวกัน โดยได้มีการดัดแปลงบางส่วนให้เข้ากับยุคสมัยนำแสดงโดย วีรภาพ สุภาพไพบูลย์
เนื้อเรื่อง.
เรื่องราวของ ลุย หล่มสัก (สมบัติ/วีรภาพ) อดีตมือปืนที่ต้องลุกขึ้นมาจับอาวุธอีกครั้งเพื่อจัดการกับองค์กรที่เขาเคยทำงานให้หลังจากที่ ไทรงาม (มยุรฉัตร/จีระนันท์) ภรรยาของลุยและลูกถูกสังหารด้วยการวางระเบิดรถยนต์พร้อมกับทำให้ลุยเข้าใจผิดว่า เดือน แรมกล้า (อุเทน/ดนัย) นักฆ่าขององค์กรและเป็นเพื่อนรักของลุยซึ่งเชี่ยวชาญเรื่องระเบิดเป็นคนทำลุยจึงพลั้งมือฆ่าเดือนแต่ก็มาทราบความจริงเรื่องนี้ในภายหลังจากปากของ สร้อยคีรี (อรัญญา/ภัทรธิดา) นักฆ่าในองค์กรและเป็นอดีตคนรักของลุยซึ่งสนิทสนมกับนายใหญ่ขององค์กรอย่าง ปกาศิต จอมพลัง (สะอาด/โอลิเวอร์) ลุยเสียใจมากจึงได้เลี้ยงดูบอย (สรพงษ์/พูลภัทร) ลูกชายคนเดียวของเดือนเพื่อชดใช้กับสิ่งที่ได้ทำลงไปพร้อมกับการเริ่มปฏิบัติการสะสางบัญชีแค้นที่มีต่อองค์กรแม้จะต้องแลกมาด้วยชีวิตก็ตาม
สนามกีฬาวูนนะเตะดิ

สนามกีฬาวูนนะเตะดิ  เป็นสนามกีฬาอเนกประสงค์ในดินแดนสหภาพเนปยีดอ ประเทศพม่า สามารถจุผู้ชมได้ประมาณ 30,000 คน สนามกีฬาแห่งนี้ใช้เป็นสถานที่จัดพิธีเปิดและพิธีปิดการแข่งขันซีเกมส์ 2013 และอาเซียนพาราเกมส์ 2014
อิชิตัน กรุ๊ป

บริษัท อิชิตัน กรุ๊ป จำกัด (มหาชน) (อังกฤษ:ICHITAN GROUP PUBLIC COMPANY LIMITED ; ชื่อย่อ:ICHI) เป็นบริษัทในประเทศไทย ประกอบธุรกิจผลิตเครื่องดื่ม โดยมีผลิตภัณฑ์ที่มีชื่อเสียงคือ เครื่องดื่มชาเขียว "อิชิตัน" จดทะเบียนตั้งเป็นบริษัทเมื่อวันที่ 3 กันยายน พ.ศ. 2553 ได้จดทะเบียนเข้าในตลาดหลักทรัพย์แห่งประเทศไทย และได้ทำการซื้อขายหุ้นวันแรก ณ วันที่ 21 เมษายน พ.ศ. 2557 กลายเป็น บริษัท อิชิตัน กรุ๊ป จำกัด (มหาชน)
ต่อมาในเดือนพฤษภาคม พ.ศ. 2557 อิชิตัน กรุ๊ป เข้าทำรายการซื้อสิทธิ์ ในเครื่องหมายการค้า "ไบเล่" (BIRELEY) พร้อมสูตรการผลิตจากบริษัท ซันนี่ เฮิร์บ อินเตอร์เนชั่นแนล เบฟเวอเรจ จำกัด (SUNNY) และอนุมัติให้บริษัทเข้าลงทุนในที่ดิน อาคาร ระบบติดตั้งภายใน เครื่องจักร และอุปกรณ์เพื่อใช้ในการผลิต รวมมูลค่าเงินลงทุนทั้งสิ้น 1ล้านบาท 
กลุ่มบริษัท.
บริษัทฯ ได้จดทะเบียนตั้งบริษัทย่อย บริษัท อิชิตัน พาวเวอร์ จำกัด เมื่อวันที่ 8 กุมภาพันธ์ พ.ศ. 2560 เพื่อดำเนินธุรกิจจำหน่ายสินค้า ประเภทเครื่องดื่มทุกชนิดทั้งในประเทศและต่างประเทศ โดยถือหุ้นร้อยละ 99.99
เมื่อวันที่ 27 สิงหาคม พ.ศ. 2557 บริษัท ได้เข้าทำสัญญาร่วมทุนกับบริษัท พีที อาทรี่ แปซิฟิค (AP) ซึ่งเป็นนิติบุคคลที่จัดตั้งขึ้นที่ประเทศอินโดนีเซีย ร่วมทุนกันในบริษัท พีที อิชิ ตัน อินโดนีเซีย (PTI) เพื่อผลิตและจำหน่ายเครื่องดื่มภายใต้แบรนด์ อิชิตัน โดยเข้าร่วมทุนในอัตราส่วนการค้าที่เท่ากัน คือ ร้อยละ 50
เมื่อวันที่ 24 สิงหาคม 2565 บริษัท รีบิสโก (Rebisco) ของฟิลิปปินส์ได้เข้าสู่ตลาดเครื่องดื่มสำหรับผู้จัดจำหน่ายอิชิตันแต่เพียงผู้เดียวในประเทศฟิลิปปินส์
ผลิตภัณฑ์ของบริษัท.
จากข้อมูลปี พ.ศ. 2561 มีทั้งหมด 7 สายผลิตภัณฑ์ ในรูปแบบขวด กล่องยูเอชที และถุงเยลลี
เพลงชาติฮอนดูรัส

"เพลงชาติฮอนดูรัส " ประกาศใช้เป็นเพลงชาติฮอนดูรัสอย่างเป็นทางการ ตามคำสั่งของประธานาธิบดีที่ 42 ค.ศ. 1915. ประพันธ์บทร้อง ออกุสโต คอนแสตนติโน โคเอลโล และ เรียบเรียงทำนองโดย คาลอส ฮาร์ทลิ่ง.
วอลเลย์บอลชายเวิลด์คัพ 2011

วอลเลย์บอลชายเวิลด์คัพ 2011 เริ่มการแข่งขันระหว่างวันที่ 20 พฤศจิกายน – 4 ธันวาคม ในปีดังกล่าว ณ ประเทศญี่ปุ่น ซึ่งเป็นการแข่งขันขั้นตอนแรกในการคัดเลือกสำหรับการแข่งขันกีฬาโอลิมปิกฤดูร้อน 2012 ใน กรุงลอนดอน, อังกฤษ, สหราชอาณาจักร 3 ทีมที่ดีที่สุดเข้าแข่งขันกีฬาโอลิมปิกฤดูร้อน และเข้าร่วมกับ สหราชอาณาจักร โดยเป็นประเทศเจ้าภาพ
การคัดเลือก.
12 ทีมที่ผ่านการคัดเลือกเข้ามาเล่นในรายการนี้ มาจาก:
อันดับโลกสำหรับทีมที่สอง (ณ วันที่ 15 มกราคม 2011)
การตัดสินลำดับจากผลการแข่งขัน.
ในการแข่งขันหากผลว่ามีผลเท่ากันจะตัดสินตามลำดับดังนี้
แมทช์ที่แข่งขัน 3–0 หรือ 3–1 ทีมที่ชนะจะได้ 3 คะแนน ทีมที่แพ้ได้ 0 คะแนน<br>
แมทช์ที่แช่งขัน 3–2: 2 ทีมที่ชนะจะได้ 2 คะแนน ทีมที่แพ้ได้ 1 คะแนน
รูปแบบการแข่งขัน.
การแข่งขันจะดำเนินการโดยทั้ง 12 ทีมแข่งขันโดยพบกันหมด ซึ่งแต่ละทีมทำการแข่งขันจำนวน 11 แมทช์ ผลการแข่งขันถูกรวมตลอดทั้งทัวนาเมนท์แล้วตัดสินตามคะแนนที่ได้
ทั้ง 11 ทีมจะแบ่งออกเป็น 2 กลุ่ม กลุ่มละ 6 ทีม<br>
รอบที่ 1 (จำนวน 30 แมทช์ แข่งขัน 5 วัน): แข่งขันกันภายในกลุ่ม<br>
รอบที่ 2 และ 3 (จำนวน 36 แมทช์ แข่งขัน 6 วัน): แข่งขันกันทีมต่างกลุ่ม
อันดับการแข่งขัน.
<templatestyles src="Col-begin/styles.css"/>
รางวัล.
<templatestyles src="Col-begin/styles.css"/>
อังกอร์ (ละครโทรทัศน์)

อังกอร์ เป็นละครแนวแอ็คชั่น-แฟนตาซี-พีเรียด-ผจญภัย จากบทประพันธ์ของนอร์แมน วีรธรรม นำมาสร้างเป็นละครโทรทัศน์ถึง 2 ครั้งด้วยกัน 
ครั้งแรกกำกับการแสดงโดย ฉลอง ภักดีวิจิตร ออกอากาศทุกวันจันทร์ - อังคาร เวลา 20.30 น. ทาง สถานีโทรทัศน์สีกองทัพบกช่อง 7 เริ่มออกอากาศครั้งแรกวันที่ 17 กรกฎาคม พ.ศ. 2543 – 12 กันยายน พ.ศ. 2543 นำแสดงโดย พีท ทองเจือ, วรรัตน์ สุวรรณรัตน์, คงกะพัน แสงสุริยะ, จิตติมา สำเภาทอง, กัญจน์ ภักดีวิจิตร, เบญทราย หุ่นน้อย และนักแสดงอีกมากมาย ผลิตโดย บริษัท บางกอก ออดิโอ วิชั่น จำกัด 
ครั้งที่ 2 กำกับการแสดงโดย เฉิดบุญ ภักดีวิจิตร, กฤษณพงศ์ ราชธา เริ่มออกอากาศทางช่อง 33 ครั้งแรกวันที่ 24 สิงหาคม พ.ศ. 2561 – 21 กันยายน พ.ศ. 2561 ทาง สถานีวิทยุโทรทัศน์ไทยทีวีสีช่อง 3 นำแสดงโดย อัชชา นามปาน, สุภาพร วงษ์ถ้วยทอง, นริศสันต์ โลกวิทย์, อนุชิต สพันธุ์พงษ์, นภัสกร มิตรเอม และนักแสดงอีกมากมาย ผลิตโดย บริษัท อาหลองจูเนียร์ จำกัด และ อังกอร์ ได้จะกลับมาออกอากาศอีกครั้งแบบรีรัน ทางช่อง 3 เอซดี เริ่มวันจันทร์-พฤหัสบดี เวลา 18.20 - 20.05 น. และวันศุกร์ เวลา 18.00 - 19.45 น. เริ่มวันที่ 20 ธันวาคม พ.ศ. 2561 ต่อจากละครตราบาปสีชมพู (เฉพาะหลังข่าว วันที่ 31 ธันวาคม 2561-1 มกราคม 2562 เวลา 20.20 - 22.50 ต่อจากละครลิขิตรัก รีรัน)
อังกอร์ 2

อังกอร์ 2 เป็นละครแนวแอ็คชั่น ภาคต่อของละครอังกอร์ เป็นบทประพันธ์ของนอร์แมน วีรธรรม กำกับการแสดงโดย ฉลอง ภักดีวิจิตร ออกอากาศทุกวัน ศุกร์ - เสาร์ - อาทิตย์ เวลา 20.30 น. ทางสถานีโทรทัศน์สีกองทัพบกช่อง 7 เริ่มออกอากาศครั้งแรก 18 พฤศจิกายน พ.ศ. 2548 นำแสดงโดย วีรภาพ สุภาพไพบูลย์, สาวิกา ไชยเดช, รังสิโรจน์ พันธุ์เพ็ง, พลอย จินดาโชติ, กัญจน์ ภักดีวิจิตร, วรภร เลิศเกียรติไพบูลย์ และนักแสดงอีกมากมาย ผลิตโดย บริษัท บางกอก ออดิโอ วิชั่น จำกัด
สนามกีฬาเซยาตีริ

สนามกีฬาเซยาตีริ  เป็นสนามกีฬาอเนกประสงค์ในดินแดนสหภาพเนปยีดอ ประเทศพม่า สนามมีความจุ 30,000 ที่นั่ง สร้างเสร็จในปี พ.ศ. 2555 ส่วนใหญ่จะใช้สำหรับฟุตบอลและการแข่งขันกรีฑา นอกจากนี้ยังเป็นเจ้าภาพการแข่งขันฟุตบอลชายในซีเกมส์ 2013 สร้างขึ้นพร้อมกับสนามกีฬาวูนนะเตะดิ
ดิเรก อิงคนินันท์

ดิเรก อิงคนินันท์ (เกิด 31 ตุลาคม พ.ศ. 2493) อดีตประธานศาลฎีกา คนที่ 42
ประวัติ.
ดิเรก เกิดเมื่อวันที่ 31 ตุลาคม พ.ศ. 2493 สำเร็จการศึกษา นิติศาสตรบัณฑิต มหาวิทยาลัยธรรมศาสตร์ ปี 2515 และเนติบัณฑิตไทย (สอบไล่ได้ลำดับที่ 1) จากสำนักอบรมศึกษากฎหมายแห่งเนติบัณฑิตยสภา 2517
การทำงาน.
รับราชการครั้งแรกเมื่อพ.ศ. 2520 ในตำแหน่งอัยการผู้ช่วย เลื่อนขึ้นเป็นผู้ช่วยผู้พิพากษา ได้เป็นผู้พิพากษาศาลจังหวัดกาฬสินธุ์ ผู้พิพากษาศาลจังหวัดพิษณุโลก ผู้พิพากษาศาลจังหวัดอ่างทอง ผู้พิพากษาศาลแขวงพระนครใต้ ผู้พิพากษาหัวหน้าศาลจังหวัดเบตง ผู้พิพากษาหัวหน้าศาลแขวงราชบุรี ผู้พิพากษาหัวหน้าศาลจังหวัดราชบุรี ผู้พิพากษาศาลแรงงานกลาง ผู้พิพากษาหัวหน้าศาลแขวงพระนครใต้ และผู้พิพากษาหัวหน้าคณะในศาลแพ่งกรุงเทพใต้ตามลำดับ ได้ทำงานในศาลฎีกาครั้งแรกเมื่อพ.ศ. 2537 ในตำแหน่งผู้ช่วยผู้พิพากษาศาลฎีกา ต่อมาย้ายไปเป็นรองอธิบดีผู้พิพากษาภาค 8 แล้วกลับมาทำงานในศาลอุธรณ์ในตำแหน่งผู้พิพากษาศาลอุทธรณ์ ผู้พิพากษาหัวหน้าคณะในศาลอุทธรณ์ภาค 9 ผู้พิพากษาหัวหน้าคณะในศาลอุทธรณ์ และประธานแผนกคดีเยาวชนและครอบครัวในศาลอุทธรณ์ภาค 6 ตามลำดับ ได้กลับมาทำงานในศาลฎีกาอีกครั้งเมื่อพ.ศ. 2548 เป็นผู้พิพากษาศาลฎีกา เลื่อนขึ้นเป็นผู้พิพากษาหัวหน้าคณะในศาลฎีกา ประธานแผนกคดีแรงงานในศาลฎีกา และรองประธานศาลฎีกาตามลำดับ ได้รับการแต่งตั้งให้ดำรงตำแหน่งประธานศาลฎีกา เมื่อพ.ศ. 2556 แทนไพโรจน์ วายุภาพ และได้รับพระบรมราชโองการโปรดเกล้าฯ แต่งตั้งเป็นกรรมการกฤษฎีกาตั้งแต่ พ.ศ. 2558
สนามกีฬาตุวูนนะ

ศูนย์ฝึกอบรมเยาวชนสนามกีฬาตุวูนนะ  เป็นสนามกีฬาอเนกประสงค์ในเมืองย่างกุ้ง ประเทศพม่า เป็นสนามที่ได้รับเลือกสำหรับการแข่งขัน ฟุตบอลและกรีฑาระดับชาติและนานาชาติส่วนใหญ่ สนามกีฬาแห่งนี้มีความจุ 50,000 ที่นั่ง ลู่วิ่ง 8 เลนของสนามกีฬาแห่งนี้เป็นลู่วิ่งแห่งแรกในประเทศพม่าที่เป็นไปตามมาตรฐาน กรีฑาโลก (IAAF) 
ประวัติ.
สนามกีฬาแห่งนี้สร้างขึ้นด้วยความช่วยเหลือจากรัฐบาลญี่ปุ่น แล้วเสร็จใน ค.ศ. 1985
วันที่ 23 มิถุนายน ถึง 3 กรกฎาคม ค.ศ. 2012 สนามกีฬาแห่งนี้เป็นสถานที่จัดการแข่งขัน ฟุตบอลเอเชียเยาวชนอายุไม่เกิน 22 ปี 2013 รอบคัดเลือก กลุ่ม G
สถานกีฬานี้ได้รับการบูรณะครั้งใหญ่และขยายพื้นที่เพื่อเป็นสนามเจ้าภาพในการแข่งขันฟุตบอลซีเกมส์ 2013 นอกจากนี้ยังเป็นเจ้าภาพการแข่งขันรอบคัดเลือก ฟุตบอลชิงแชมป์แห่งชาติอาเซียน 2012 และการแข่งขันหลักในปี 2016 กลุ่ม B อีกด้วย
สนามกีฬาพลตรี อองซาน

สนามกีฬาพลตรี อองซาน  เป็นสนามกีฬาอเนกประสงค์ ตั้งอยู่ในย่านใจกลางเมืองย่างกุ้ง ประเทศพม่า ถูกสร้างขึ้นในปี พ.ศ. 2449 แล้วเสร็จในปี พ.ศ. 2452 โดยมีชื่อว่า สนามสมาคมกีฬาพม่า (Burma Athletic Association Ground) โดยมีการใช้เล่นกีฬาหลายประเภท เช่นคริกเก็ต ฟุตบอลและเทนนิส ลู่วิ่งยาว 400 ม. (1,300 ฟุต) สร้างขึ้นในปี พ.ศ. 2478
สนามกีฬามานดะลาตีริ

ฟุตบอลทีมชาติพม่า I.S.P.E F.C.
สนามกีฬามานดะลาตีริ  เป็นสนามกีฬาอเนกประสงค์ ตั้งอยู่ในเมืองมัณฑะเลย์ ประเทศพม่า เคยใช้จัดการแข่งขันฟุตบอลหญิงในซีเกมส์ 2013 และยังเป็นที่ตั้งของสโมสรฟุตบอลยะดะนาโบน
มนตรี ยอดปัญญา

มนตรี ยอดปัญญา (8 สิงหาคม พ.ศ. 2493 – 26 พฤศจิกายน พ.ศ. 2554) อดีตประธานศาลฎีกา คนที่ 40
ประวัติ.
มนตรี เกิดเมื่อวันที่ 8 สิงหาคม พ.ศ. 2493 จบการศึกษาประถมศึกษาโรงเรียนเทศบาล 1 (พะเยาประชานุกูล) มัธยมศึกษาต้นโรงเรียนพะเยาพิทยาคม พ.ศ. 2503-2508 มัธยมศึกษาปี 3 โรงเรียนมัธยมวัดเบญจมบพิตร พ.ศ. 2509 มัธยมปีที่ 4-5 โรงเรียนวัดเทพศิรินทร์ พ.ศ. 2511 ก็ได้เข้าศึกษาต่อในระดับอุดมศึกษา สำเร็จการศึกษาคณะนิติศาสตร์ มหาวิทยาลัยธรรมศาสตร์ พ.ศ. 2516 และเนติบัณฑิตไทยจากสำนักอบรมศึกษากฎหมายแห่งเนติบัณฑิตยสภา สมัยที่ 27 พ.ศ. 2516
การทำงาน.
เข้ารับราชการเริมตำแหน่งเป็นอัยการผู้ช่วย จนกระทั่งได้เป็นผู้พิพากษาศาลจังหวัดขอนแก่น ผู้พิพากษาประจำกระทรวง ผู้พิพากษาหัวหน้าศาลเยาวชนและครอบครัวจังหวัดเชียงใหม่ ผู้พิพากษาหัวหน้าศาลจังหวัดพิษณุโลก รองอธิบดีผู้พิพากษาศาลแพ่งกรุงเทพใต้ ผู้พิพากษาหัวหน้าคณะในศาลอุทธรณ์ ผู้พิพากษาศาลฎีกา รองประธานศาลฎีกา และประธานศาลฎีกา
ผลงานวิชาการ.
มนตรี ยอดปัญญามีผลงานด้านวิชาการ โดยเป็นอาจารย์ผู้บรรยาย วิชา กฎหมายวิธีพิจารณาความแพ่ง ภาค 2 ที่สำนักอบรมศึกษากฎหมายแห่งเนติบัณฑิตยสภา และในมหาวิทยาลัยหลาย แห่ง อาทิ มหาวิทยาลัยรามคำแหง มหาวิทยาลัยกรุงเทพ มหาวิทยาลัยธุรกิจบัณฑิตย์ มหาวิทยาลัยรังสิต ซึ่งได้รับการยอมรับจากผู้พิพากษาด้วยกันว่าเป็นผู้ที่มีความรู้ความเชี่ยว ชาญเกี่ยวกับคำพิพากษาศาลฎีกาเป็นอย่างสูง สามารถจดจำฎีกาที่บรรพตุลาการเคยมีคำวินิจฉัยไว้ได้อย่างแม่นยำ ทั้งเลขที่ฎีกา องค์คณะผู้พิพากษาที่ตัดสิน จนได้ชื่อว่าเป็น "ตู้ฎีกาเคลื่อนที่"
ถึงแก่อสัญกรรม.
มนตรี ถึงแก่อสัญกรรมด้วยภาวะหัวใจล้มเหลวและติดเชื้อในกระแสโลหิต เมื่อวันที่ 26 พฤศจิกายน พ.ศ. 2554 สิริอายุ 61 ปี วันที่ 30 เมษายน พ.ศ. 2555 เวลา 15.07 น. พระบาทสมเด็จพระวชิรเกล้าเจ้าอยู่หัว ขณะทรงดำรงพระราชอิสริยยศสมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร เสด็จพระราชดำเนินแทนพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ไปในการพระราชทานเพลิงศพ นายมนตรี ยอดปัญญา ณ วัดเทพศิรินทราวาสราชวรวิหาร
เจเท็กโตะ สติงส์

เจเท็กโตะ สติงส์  เป็นสโมสรวอลเลย์บอลชายตั้งอยู่ที่เมืองคาริยา จังหวัดไอชิ ประเทศญี่ปุ่น ทีมนี้เข้าแข่งขันในวี.ลีก ดิวิชัน 1 สโมสรนี้ก่อตั้งขึ้นในปี 1958 โดยมีเจ้าของสโมสรคือบริษัทเจเท็กโตะ
สบโชค สุขารมณ์

สบโชค สุขารมณ์ (เกิด 16 ตุลาคม พ.ศ. 2491) อดีตประธานศาลฎีกา คนที่ 39
ประวัติ.
สบโชค สุขารมณ์ เกิดเมื่อวันที่ 16 ตุลาคม พ.ศ. 2491 สำเร็จการศึกษาคณะนิติศาสตร์ มหาวิทยาลัยธรรมศาสตร์ ปี 2513 และเนติบัณฑิตไทยจากสำนักอบรมศึกษากฎหมายแห่งเนติบัณฑิตยสภา ปี 2514
การทำงาน.
เริ่มรับราชการครั้งแรกในตำแหน่งผู้ช่วยผู้พิพากษา จนกระทั่งได้เป็นผู้พิพากษาศาลจังหวัดนครศรีธรรมราช ผู้พิพากษาหัวหน้าศาลจังหวัดภูเก็ต ผู้พิพากษาหัวหน้าศาลประจำกระทรวง ผู้ช่วยผู้พิพากษาศาลอุทธรณ์ตามลำดับ จนกระทั่งได้ทำงานในศาลฎีกาในตำแหน่งผู้ช่วยผู้พิพากษาศาลฎีกา เมื่อปีพ.ศ. 2535 ได้เลื่อนขึ้เป็นผู้พิพากษาศาลฎีกา ผู้พิพากษาหัวหน้าคณะในศาลฎีกา ประธานแผนกคดีสิ่งแวดล้อมในศาลฎีกา และรองประธานศาลฎีกา จนกระทั่งได้รับการแต่งตั้งให้เป็นประธานศาลฎีกาเมื่อ 1 ตุลาคม พ.ศ. 2552 ต่อจากวิรัช ลิ้มวิชัย และเป็นอาจารย์ผู้บรรยาย วิชา สิทธิมนุษยชนในกระบวนการยุติธรรม ณ สำนักอบรมศึกษากฎหมายแห่งเนติบัณฑิตยสภา นอกจากนั้น ได้รับพระบรมราชโองการโปรดเกล้าฯ แต่งตั้งเป็นกรรมการกฤษฎีกา ตั้งแต่ พ.ศ. 2555 ถึงปัจจุบัน
ฮิปสเตอร์ (วัฒนธรรมย่อยร่วมสมัย)

วัฒนธรรมย่อยฮิปสเตอร์ตรงแบบประกอบด้วยรุ่นวัยวาย (generation Y) ผิวขาวซึ่งอาศัยอยู่ในพื้นที่เมือง วัฒนธรรมย่อยนี้ถูกพรรณนาว่าเป็น "หม้อรวมสมัยนิยม รสนิยมและพฤติกรรมข้ามแอตแลนติกกลายพันธุ์" (mutating, trans-Atlantic melting pot of styles, tastes and behavior) และสัมพันธ์กว้าง ๆ กับดนตรีอินดีและอัลเทอร์เนทีฟ แฟชั่นนอกกระแสหลักหลายอย่าง (เช่น เสื้อผ้าวินเทจ) มุมมองทางการเมืองนั้นสงบและเป็นสีเขียว วีแกนอาหารอินทรีย์และพื้นบ้านและวิถีชีวิตทางเลือก ตรงแบบฮิปสเตอร์ถูกพรรณนาว่าเป็น โบฮีเมียน (Bohemian) หนุ่มสาวมั่งมีหรือชนชั้นกลางผู้อาศัยอยู่ในย่านซึ่งปรับให้เข้ากับชนชั้นกลาง (gentrification)
คำนี้ที่ใช้อย่างในปัจจุบันปรากฏครั้งแรกในคริสต์ทศวรรษ 1990 และกลายมาโดดเด่นเป็นพิเศษในคริสต์ทศวรรษ 2010 โดยได้ชื่อมาจากคำที่ใช้อธิบายขบวนการก่อนหน้านี้ในคริสต์ทศวรรษ 1940 สมาชิกวัฒนธรรมย่อยดังกล่าวไม่ระบุว่าตัวเป็นฮิปสเตอร์ และคำว่า "ฮิปสเตอร์" มักใช้เป็นคำหยาบพรรณนาผู้โอ้อวด ล้ำสมัยเกินหรือขาดความเข้มแข็ง ความกล้าหรือสปิริต (effete) นักวิเคราะห์บางส่วนแย้งว่า ความคิดฮิปสเตอร์ร่วมสมัยแท้จริงเป็นเรื่องปรัมปราที่การตลาดสร้างขึ้น
หอสมุดบัสกอนเซโลส

หอสมุดบัสกอนเซโลส  หรือที่สื่อเม็กซิโกเรียกว่า "เมกาบิบลิโอเตกา" ("หอสมุดขนาดใหญ่") เป็นหอสมุดในพื้นที่ทางตอนเหนือของกรุงเม็กซิโกซิตี (ย่านบูเอนาบิสตาของเขตกูเอาเตม็อก) ซึ่งอุทิศให้แก่โฆเซ บัสกอนเซโลส ผู้เป็นนักปรัชญาและอดีตผู้สมัครชิงตำแหน่งประธานาธิบดี รวมถึงเป็นอดีตประธานของหอสมุดแห่งชาติของเม็กซิโก หอสมุดมีพื้นที่ 38,000 ตารางเมตร (409,000 ตารางฟุต) และมีค่าใช้จ่ายที่วางแผนไว้เบื้องต้นที่ 954 ล้านเปโซ (ประมาณ 98 ล้านดอลลาร์สหรัฐ) รัฐสภาแห่งเม็กซิโกได้เสนอแผนการที่จะลดงบประมาณของปี ค.ศ. 2006 ซึ่งรวมถึงการตัดทั้งสามสาขาของรัฐบาล ในขณะที่พรรคกิจประเทศ (PAN) ได้นำเสนองบประมาณทางเลือกว่าให้เก็บทุนไว้สำหรับโครงการเอนซิโกเมเดียและหอสมุดบัสกอนเซโลส
จากนั้น บิเซนเต ฟอกซ์ ผู้เป็นประธานาธิบดีแห่งประเทศเม็กซิโกได้ทำพิธีเปิดหอสมุด ณ วันที่ 16 พฤษภาคม ค.ศ. 2006 และกล่าวว่านี่คือหนึ่งในสิ่งก่อสร้างที่ทันสมัยที่สุดของศตวรรษที่ 21 และจะเป็นที่กล่าวขานไปทั่วโลก โดยพิธีเปิดได้จัดขึ้นหนึ่งสัปดาห์ก่อนถึงเส้นตายที่ประธานาธิบดีจะสามารถหาเสียงสำหรับการเลือกตั้งประธานาธิบดีในปี ค.ศ. 2006
หอสมุดเคยถูกปิดในเดือนมีนาคม ค.ศ. 2007 เนื่องจากความบกพร่องของโครงสร้างอาคาร โดยผู้ตรวจสอบบัญชีสูงสุดของรัฐบาลสหพันธ์ได้พบสิ่งผิดปกติของการก่อสร้าง 36 ประการ และยื่นคำร้องให้รับผิดชอบ 13 ประเด็นต่อข้าราชการที่เกี่ยวข้องกับการก่อสร้าง ความผิดปกติที่พบนั้นรวมถึงการวางผิดที่ของบล็อกหินอ่อนซึ่งมีค่าปรับปรุงถึง 15 ล้านเปโซ (ประมาณ 1.4 ล้านดอลลาร์สหรัฐ)
หอสมุดตั้งอยู่ในย่านใจกลางเขตกูเอาเตม็อก ที่สถานีรถไฟใต้ดินบูเอนาบิสตาซึ่งเป็นชุมทางรถไฟฟ้าใต้ดิน, รถไฟชานเมือง และเมโทรบัส ที่แห่งนี้ยังได้รับการประดับตกแต่งด้วยประติมากรรมของศิลปินหลายชิ้น ซึ่งรวมถึง "บาเยนา" ("ปลาวาฬ") ของกาบริเอล โอโรซโก ที่ตั้งอยู่อย่างเด่นชัด ณ ศูนย์กลางของอาคาร
ในสมัยการปกครองของเฟลิเป กัลเดรอน ได้มีความพยายามที่จะฟื้นฟูสภาพต่อด้วยเงินลงทุนเพิ่มเติมที่ 32 ล้านเปโซ (ประมาณ 3 ล้านดอลลาร์สหรัฐ)
หอสมุดแห่งนี้ได้เปิดให้บริการประชาชนอีกครั้งในเดือนพฤศจิกายน ค.ศ. 2008 ซึ่งเป็นช่วงหลังจากนั้น 22 เดือน
สถาปัตยกรรม.
ข้อเสนอการออกแบบสำหรับห้องสมุดที่ชนะ ได้รับการออกแบบโดยสถาปนิกชาวเม็กซิโกชื่ออัลเบร์โต กาลัช
มักซิม มีไคลอฟ

มักซิม มิไคโลวิช มีไคลอฟ  เกิดวันที่ 19 มีนาคม พ.ศ. 2531 เป็นนักกีฬาวอลเลย์บอลชาวรัสเซีย เกิดที่คุซโมลอฟสกี เลนินกราดโอบลาสต์, สหภาพโซเวียต เขาอาศัยอยู่ในเมืองยาโรสลาฟล์ ตลอดเวลาทั้งวัยเด็กและวัยรุ่น
ผลงานในระดับอาชีพ.
มักซิม รับรางวัลเหรียญทอง ในการแข่งขันวอลเลย์บอลเวิลด์ลีก 2011 กับทีมชาติของเขา นอกจากนี้เขายังได้รับรางวัลผู้เล่นทรงคุณค่าและรางวัลบล็อกยอดเยี่ยม
มักซิม ได้แชมป์ในรายการวอลเลย์บอลซีอีวีแชมป์เปียนลีก 2011-12ร่วมกับเซนิต-คาซัน นอกจากนี้เขายังได้รับรางวัลทำคะแนนสูงสุดและเสิร์ฟยอดเยี่ยม มักซิม และทีมรัสเซียได้รับรางวัลเหรียญทองในโอลิมปิกฤดูร้อน 2012 ในกรุงลอนดอน เขาได้ออกจากการแข่งขันในฤดูกาล 2014 เนื่องจากได้รับบาดเจ็บที่หัวเข่า เขาได้รับการผ่าตัดเข่าของเขาในประเทศเยอรมนี
แม้เลือกเกิดได้

แม้เลือกเกิดได้ เป็นบทประพันธ์ของ ศุภลักษณ์ ถูกนำไปสร้างเป็นภาพยนตร์ไทยที่ออกฉายในปี พ.ศ. 2525 โดยไฟว์สตาร์โปรดักชั่น และสร้างเป็นละครโทรทัศน์ ถึง 2 ครั้ง ในปี พ.ศ. 2544 และ พ.ศ. 2558
โดยละครโทรทัศน์ครั้งแรกสร้างในปี พ.ศ. 2544 ออกอากาศทางสถานีโทรทัศน์สีกองทัพบกช่อง 7 ผลิตโดย บริษัท เป่า จิน จง จำกัด กำกับการแสดงโดย ศุภฌา ครุฑนาค บทโทรทัศน์โดย ศรีพัญสร นำแสดงโดย วินัย ไกรบุตร และ กมลชนก โกมลฐิติ ออกอากาศทุกวันจันทร์-อังคาร เวลา 20.20 - 22.20 น.
และละครโทรทัศน์ครั้งที่ 2 ในปี พ.ศ. 2558 ออกอากาศทางสถานีโทรทัศน์ช่อง 8 ผลิตโดย บริษัท โชคดีมีสุข จำกัด ในเครืออาร์เอส โดยมี รัฐภูมิ โตคงทรัพย์ เป็นผู้จัด กำกับการแสดงโดย ปิยะพงษ์ คำภากุล บทโทรทัศน์โดย ไอศวรรยา นำแสดงโดย รัฐภูมิ โตคงทรัพย์, ณปภัช วัฒนากมลวุฒิ, สุธีวัน ทวีสิน และ วนิดา เติมธนาภรณ์ ออกอากาศทุกวันพุธ-ศุกร์ เวลา 07.30 - 08.30 น. และออกอากาศรีรันให้ชมอีกครั้งในเวลา 13.00 - 14.00 น., 19.00 - 20.00 น., เวลา 00.15 - 01.15 น.
รายชื่อนักแสดง.
ละครโทรทัศน์ พ.ศ. 2558.
นักแสดงรับเชิญ
ฟุตบอลชิงถ้วยพระราชทานคิงส์คัพ ครั้งที่ 43

การแข่งขันฟุตบอลชิงถ้วยพระราชทานคิงส์คัพครั้งที่ 43 จัดขึ้นในวันที่ 1–7 กุมภาพันธ์ พ.ศ. 2558 โดยมีทีมเข้าร่วมการแข่งขันทั้งหมด 4 ทีม แข่งขันที่จังหวัดนครราชสีมา
ทีมที่เข้าร่วม.
1แทนที่ทีม เกาหลีเหนือ และ โครเอเชีย.
รูปแบบการแข่งขัน.
โดยทุกชาติจะเตะแบบพบกันหมดวันละ 2 คู่ ในวันที่ 1, 4 และ 7 ก.พ. 2558 ซึ่งทีมที่มีคะแนนสูงสุดจะได้แชมป์ไปครอง โดยจะมีการถ่ายทอดสดให้ชมครบทั้ง 3 วัน 6 คู่ ทางช่อง สยามสปอร์ต ฟุตบอล ทรูวิชั่นส์ 694 และช่อง ไทยรัฐทีวี เอชดี 32
อูเบอร์

อูเบอร์  เป็นบริษัทเครือข่ายคมนาคม มีสำนักงานใหญ่ในซานฟรานซิสโก รัฐแคลิฟอร์เนีย ซึ่งดำเนินการในนครหลายประเทศ บริษัทใช้โปรแกรมประยุกต์สมาร์ตโฟนเพื่อรับคำขอโดยสารแล้วส่งคำขอโดยสารเหล่านั้นไปยังคนขับของตน ลูกค้าใช้แอปเพื่อขอโดยสารและติดตามตำแหน่งของพาหนะที่สงวนไว้ จนถึงวันที่ 16 ธันวาคม 2557 มีบริการใน 53 ประเทศและกว่า 200 นครทั่วโลก มีมูลค่ากว่า 40,000 ล้านดอลลาร์สหรัฐ 
แรกก่อตั้ง อูเบอร์เสนอให้เช่าเฉพาะรถหรูหราขนาดเต็มเท่านั้น และมีการใช้ชื่อ "อูเบอร์แบล็ก" เป็นบริการหลักของบริษัท (ตั้งตามบริการขนส่งเอกชน "แบล็กคาร์" ในนครนิวยอร์ก) ในปี 2555 บริษัทออกโครงการ "อูเบอร์เอ็กซ์" ซึ่งขยายบริการให้คนขับที่มีคุณสมบัติครบทุกคนและมีพาหนะที่ยอมรับได้ เนื่องจากขาดการวางระเบียบ อูเบอร์จึงคิดค่าบริการต่ำกว่าบริการแท็กซี่ดั้งเดิมบางแห่ง
อูเบอร์ตกเป็นประเด็นการประท้วงที่กำลังดำเนินอยู่จากคนขับแท็กซี่ บริษัทแท็กซี่และรัฐบาลซึ่งเชื่อว่าอูเบอร์เป็นปฏิบัติการรถแท็กซี่มิชอบด้วยกฎหมายซึ่งใช้การประกอบธุรกิจไม่ยุติธรรมและละเมิดความปลอดภัยของผู้โดยสาร จนถึงเดือนธันวาคม 2557 มีการจัดประท้วงในประเทศเยอรมนี อินเดีย สเปน ฝรั่งเศสและอังกฤษ ฯลฯ ขณะที่มีบันทึกเหตุการณ์เกี่ยวกับผู้โดยสาร ดารา โคสโรชาฮี ได้รับแต่งตั้งให้เป็นประธานเจ้าหน้าที่บริหารคนใหม่ของอูเบอร์ในเดือนสิงหาคม ปี 2017
วอลเลย์บอลชายชิงแชมป์เอเชีย 1975

วอลเลย์บอลชายชิงแชมป์เอเชีย 1975 เป็นครั้งแรกของการแข่งขัน ระหว่างวันที่ 17 – 28 สิงหาคม พ.ศ. 2518 (ค.ศ. 1975) ที่เมืองเมลเบิร์น ประเทศออสเตรเลีย
อันดับการแข่งขัน.
<templatestyles src="Col-begin/styles.css"/>
วอลเลย์บอลชายชิงแชมป์เอเชีย 1979

วอลเลย์บอลชายชิงแชมป์เอเชีย 1979  เป็นครั้งที่สองของการแข่งขันวอลเลย์บอลชิงแชมป์เอเชีย จัดขึ้นระหว่างวันที่ 16 – 23 ธันวาคม พ.ศ. 2522 (ค.ศ. 1979) ที่เมืองมานามา ประเทศบาห์เรน
การแบ่งกลุ่ม.
แบ่งกลุ่มโดยอาศัยอันดับจากการแข่งขันวอลเลย์บอลชายชิงแชมป์เอเชีย 1975
อันดับการแข่งขัน.
<templatestyles src="Col-begin/styles.css"/>
วอลเลย์บอลชายชิงแชมป์เอเชีย 1983

วอลเลย์บอลชายชิงแชมป์เอเชีย 1983  เป็นครั้งที่สามของการแข่งขันวอลเลย์บอลชิงแชมป์เอเชีย จัดขึ้นระหว่างวันที่ 23 พฤศจิกายน – 1 ธันวาคม พ.ศ. 2526 (ค.ศ. 1983) ที่เมืองโตเกียว ประเทศญี่ปุ่น
อันดับการแข่งขัน.
<templatestyles src="Col-begin/styles.css"/>
วอลเลย์บอลชายชิงแชมป์เอเชีย 1987

วอลเลย์บอลชายชิงแชมป์เอเชีย 1987 เป็นครั้งที่สี่ของการแข่งขัน ระหว่างวันที่ 15 – 25 ตุลาคม พ.ศ. 2530 (ค.ศ. 1987) ที่เมืองคูเวตซิตี, ประเทศคูเวต
อันดับการแข่งขัน.
<templatestyles src="Col-begin/styles.css"/>
วอลเลย์บอลชายชิงแชมป์เอเชีย 1989

วอลเลย์บอลชายชิงแชมป์เอเชีย 1989 เป็นครั้งที่ห้าของการแข่งขัน ระหว่างวันที่ 15 – 24 กันยายน พ.ศ. 2532 (ค.ศ. 1989) ที่เมืองโซล ประเทศเกาหลีใต้
อันดับการแข่งขัน.
<templatestyles src="Col-begin/styles.css"/>
วอลเลย์บอลชายชิงแชมป์เอเชีย 1991

วอลเลย์บอลชายชิงแชมป์เอเชีย 1991 เป็นครั้งที่ห้าของการแข่งขัน ระหว่างวันที่ 11 – 16 สิงหาคม พ.ศ. 2534 (ค.ศ. 1991) ที่เมืองเพิร์ท, ประเทศออสเตรเลีย
อันดับการแข่งขัน.
<templatestyles src="Col-begin/styles.css"/>
วอลเลย์บอลชายชิงแชมป์เอเชีย 1995

วอลเลย์บอลชายชิงแชมป์เอเชีย 1995 เป็นครั้งที่แปดของการแข่งขัน ระหว่างวันที่ 11 – 23 กันยายน พ.ศ. 2538 (ค.ศ. 1995) ที่เมืองโซล ประเทศเกาหลีใต้
อันดับการแข่งขัน.
<templatestyles src="Col-begin/styles.css"/>
กีฬาสเกตลีลาในโอลิมปิก

กีฬาสเกตลีลา เป็นชนิดกีฬาที่จัดแข่งขันหลักในกีฬาโอลิมปิกฤดูหนาว ได้รับการบรรจุในโอลิมปิกเป็นครั้งแรกในโอลิมปิกฤดูร้อน 1908 และในปี ค.ศ. 1924 จึงย้ายมาจัดแข่งขันในโอลิมปิกฤดูหนาว ประเภทที่จัดแข่งขันเป็นส่วนใหญ่คือ บุคคลชาย บุคคลหญิง และประเภทคู่ ส่วนประเภทระบำนั้นจัดแข่งขันเป็นกีฬาสาธิตในโอลิมปิกฤดูหนาว 1968 และบรรจุเป็นทางการในโอลิมปิกฤดูหนาว 1976 และประเภททีมซึ่งจะต้องประกอบไปด้วยชายเดี่ยว หญิงเดี่ยว ทีมคู่ และคู่ผสม มีครั้งแรกในโอลิมปิกฤดูหนาว 2014 
ตารางสรุปเหรียญรางวัล.
"ล่าสุด : โอลิมปิกฤดูหนาว 2018"
ซูว็อนเคปโกวิกซ์ตอร์ม

ซูว็อนโคเรียอิเล็กทริกเพาเวอร์คอร์ปอเรชันวิกซ์ตอร์ม  เป็นสโมสรวอลเลย์บอลอาชีพของประเทศเกาหลีที่ได้รับการก่อตั้งในปี ค.ศ. 1945 และเปลี่ยนเป็นระดับอาชีพในปี ค.ศ. 2008 ทีมนี้ตั้งอยู่ ณ เมืองซูว็อนและเป็นสมาชิกแห่งสหพันธ์วอลเลย์บอลเกาหลี (KOVO) โดยมีสนามเหย้าของสโมสรแห่งนี้คือ ซูว็อน ยิมเนเซียม ในซูว็อน
กลัวเข้าใจผิด

"กลัวเข้าใจผิด" เป็นเพลงประกอบละครโทรทัศน์เรื่อง "สามหนุ่มเนื้อทอง" ทางสถานีโทรทัศน์ไทยทีวีสีช่อง 3 ขับร้องโดย พิจิกา (พิจิกา จิตตะปุตตะ) ออกจำหน่ายในวันที่ 19 ธันวาคม พ.ศ. 2554 
เพลง "กลัวเข้าใจผิด" ประพันธ์เนื้อร้องโดย ณรงค์วิทย์ เตชะธนะวัฒน์ แต่งทำนองโดย จักรกฤษณ์ มัฆนาโส และเรียบเรียงโดย พิจิกา จิตตะปุตตะ โดยเนื้อหาของเพลงนั้น เป็นเพลงแทนความรู้สึกของผู้หญิงหลายๆคน ที่มักกลัวเข้าใจผิดว่าเราคิดไปเอง เป็นความสงสัย ตั้งคำถาม ว่าตกลงเค้าดีกับเราเป็นพิเศษ หรือดีกับทุกคน
การตอบรับ.
เพลง "กลัวเข้าใจผิด" ได้อันดับ 15 จากการจัดอันดับของเวอร์จิ้นฮิตซ์ ในชาร์ตของ 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 13 พฤษภาคม พ.ศ. 2555 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ช็อน ควัง-อิน

ช็อน ควัง-อิน (เกาหลี: ; ฮันจา:  ; เกิด 18 กันยายน 1991) เป็นนักกีฬาวอลเลย์บอลชายทีมชาติเกาหลีใต้ ปัจจุบันเขาเล่นตำแหน่งตัวตีด้านนอกให้แก่ ซูว็อนเคอีพีซีโอวิซตอร์ม
เกษม บุญศรี

เกษม บุญศรี (16 พฤศจิกายน พ.ศ. 2448 – 22 ตุลาคม พ.ศ. 2531) อดีตแม่กองธรรมสนามหลวง ราชบัณฑิตภาคีสมาชิก อดีตประธานสภาผู้แทนราษฎรไทย 2 สมัย อดีตสมาชิกสภาผู้แทนราษฎรจังหวัดนครสวรรค์ 2 สมัย และอดีตสมาชิกสภาผู้แทนราษฎรจังหวัดพระนคร 1 สมัย
ประวัติ.
เกษม บุญศรี เกิดเมื่อวันที่ 16 พฤศจิกายน พ.ศ. 2448 ที่บ้านเกาะหงษ์ ตำบลตะเคียนเลื่อน อำเภอเมืองนครสวรรค์ จังหวัดนครสวรรค์ เป็นบุตรของนายดิน และนางน้อม บุญศรี ได้บวชเป็นพระภิกษุ มีฉายาทางธรรมว่า "ภทฺทธมฺโม" ศึกษาพระปริยัติธรรมจนสอบได้นักธรรมชั้นเอกและเปรียญธรรม 7 ประโยค อาศัยอยู่วัดมหาธาตุยุวราชรังสฤษฎิ์ราชวรมหาวิหาร
วันที่ 1 มีนาคม พ.ศ. 2484 ได้รับพระราชทานสัญญาบัตรตั้งสมณศักดิ์เป็นพระราชาคณะมีนามว่า"พระศรีสมโพธิ" และดำรงตำแหน่งแม่กองธรรมสนามหลวงตั้งแต่ พ.ศ. 2486 จนลาสิกขาบทในปี พ.ศ. 2488
ต่อมาได้สมรสกับนางอาพรรณ บุญศรี
งานการเมือง.
เกษม บุญศรี ได้รับการเลือกให้เป็นสมาชิกสภาผู้แทนราษฎรครั้งแรกใน พ.ศ. 2489 และได้รับเลือกตั้งเรื่อยมา รวม 3 สมัย อีกทั้งยังได้รับเลือกเป็นประธานสภาผู้แทนราษฎร 2 สมัย
สมาชิกสภาผู้แทนราษฎร.
เกษม บุญศรี ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
ประธานสภาผู้แทนราษฎร.
เกษม บุญศรี ได้รับการเลือกตั้งเป็นประธานสภาผู้แทนราษฎรมาแล้ว 2 สมัย คือ
พรรคปลุกพลังชาติ

พรรคปลุกพลังชาติ (, คำย่อ: PKB) เป็นพรรคการเมืองในประเทศอินโดนีเซีย ก่อตั้งขึ้นเมื่อปี พ.ศ. 2541 โดยมีรากฐานจากองค์กรอิสลามใหญ่ของประเทศอย่าง Nahdlatul Ulama ซึ่งมีอิทธิพลในกลุ่มมุสลิมสายกลางและพื้นที่เกาะชวา พรรคมีจุดยืนสนับสนุนประชาธิปไตย ศาสนาอิสลามที่เปิดกว้าง และความหลากหลายทางวัฒนธรรม
พรรคปลุกพลังชาติมีบทบาทสำคัญในการเมืองอินโดนีเซียหลังยุคประธานาธิบดีซูฮาร์โต และมีสมาชิกพรรคได้ดำรงตำแหน่งระดับชาติหลายคน เช่น มุฮัยมิน อิซกันดาร์ (Muhaimin Iskandar) หัวหน้าพรรคคนปัจจุบัน พรรคเน้นนโยบายด้านการศึกษา ความยุติธรรมทางสังคม การส่งเสริมเศรษฐกิจท้องถิ่น และสิทธิมนุษยชน โดยยึดหลัก “ศาสนาเพื่อสันติภาพและประชาธิปไตย”
การเลือกตั้ง.
พรรคปลุกพลังชาติเข้าร่วมในการเลือกตั้ง พ.ศ. 2542 ได้คะแนน 13% ในการเลือกตั้ง พ.ศ. 2547 ได้คะแนน 10.6% และได้ 52 ที่นั่ง ส่วนการเลือกตั้ง พ.ศ. 2552 พรรคได้ 4.9% และได้ 27 ที่นั่ง
คงจะดีนะ

"คงจะดีนะ" เป็นเพลงประกอบละครโทรทัศน์เรื่อง "รักนี้หัวใจมีครีบ" ทางสถานีโทรทัศน์ไทยทีวีสีช่อง 3 ขับร้องโดย พิจิกา ประพันธ์เนื้อร้องโดย ณรงค์วิทย์ เตชะธนะวัฒน์ ประพันธ์แต่งทำนองและเรียบเรียงโดย จักรกฤษณ์ มัฆนาโส ออกจำหน่ายในวันที่ 27 มิถุนายน พ.ศ. 2555
เนื้อหาเพลงถ่ายทอดความรู้สึกของเงือกสาว หรือผู้หญิงทุก ๆ คน ที่เมื่อมาอยู่ในโลกมนุษย์พบเจอความวุ่นวา­ยของผู้คน แต่ก็คงจะดีนะ ถ้าเรามีใครสักคนมาดูแล และสไตล์เพลงป๊อปเร้กเก้ เป็นสีสันหนึ่งที่แตกต่างจากพิจิกาที่ทุกค­นเคยได้ยิน ฟังแล้วอารมณ์ชิล ๆ กลิ่นไอทะเล มีลายคอรัสและเสียงเครื่องเป่า ที่ฟังสบายเข้ากับเสียงร้องที่ไพเราะสดใสข­องพิจิกา
วอลเลย์บอลชายชิงแชมป์เอเชีย 1997

วอลเลย์บอลชายชิงแชมป์เอเชีย 1997 เป็นครั้งที่เก้าของการแข่งขัน ระหว่างวันที่ 3 – 11 กันยายน พ.ศ. 2540 (ค.ศ. 1997) ที่เมืองโดฮา ประเทศกาตาร์
การแบ่งกลุ่ม.
แบ่งกลุ่มโดยอาศัยอันดับจากการแข่งขันวอลเลย์บอลชายชิงแชมป์เอเชีย 1995
อันดับการแข่งขัน.
<templatestyles src="Col-begin/styles.css"/>
วอลเลย์บอลชายชิงแชมป์เอเชีย 1999

วอลเลย์บอลชายชิงแชมป์เอเชีย 1999 เป็นครั้งที่สิบของการแข่งขัน ระหว่างวันที่ 2 – 9 กันยายน พ.ศ. 2542 (ค.ศ. 1999) ณ อซาดีสปอร์ตคอมเพล็กซ์, เตหะราน, ประเทศอิหร่าน
การแบ่งกลุ่ม.
แบ่งกลุ่มโดยอาศัยอันดับจากการแข่งขันวอลเลย์บอลชายชิงแชมป์เอเชีย 1997
อันดับการแข่งขัน.
<templatestyles src="Col-begin/styles.css"/>
วอลเลย์บอลชายชิงแชมป์เอเชีย 2001

วอลเลย์บอลชายชิงแชมป์เอเชีย 2001 เป็นครั้งที่ 11 ของการแข่งขัน ระหว่างวันที่ 9 – 16 กันยายน พ.ศ. 2544 (ค.ศ. 2001) ณ ชางว็อน, ประเทศเกาหลีใต้
อันดับการแข่งขัน.
<templatestyles src="Col-begin/styles.css"/>
วอลเลย์บอลชายชิงแชมป์เอเชีย 2003

วอลเลย์บอลชายชิงแชมป์เอเชีย 2003 เป็นครั้งที่ 12 ของการแข่งขัน ระหว่างวันที่ 5 – 12 กันยายน พ.ศ. 2546 (ค.ศ. 2003) ณ เทียนจิน, ประเทศจีน
อันดับการแข่งขัน.
<templatestyles src="Col-begin/styles.css"/>
พึ่ง ศรีจันทร์

พึ่ง ศรีจันทร์ (14 พฤษภาคม พ.ศ. 2450 - 13 ตุลาคม พ.ศ. 2535) อดีตประธานสภาผู้แทนราษฎรไทย 1 สมัย อดีตรัฐมนตรี 2 สมัย และอดีตสมาชิกสภาผู้แทนราษฎรจังหวัดอุตรดิตถ์ 4 สมัย
ประวัติ.
นายพึ่ง ศรีจันทร์ เกิดเมื่อวันที่ 14 พฤษภาคม พ.ศ. 2450 ที่เรือนแพในแม่น้ำยม ที่บ้านท่าทราย ตำบลกง อำเภอกงไกรลาศ จังหวัดสุโขทัยโดยไม่ทราบชื่อของบิดาและมารดา โดยนามสกุล "ศรีจันทร์" นั้นมาจากชื่อของปู่และย่ามาต่อกัน มารดาของนายพึ่งเสียชีวิตตั้งแต่นายพึ่งอายุได้แค่ 5 ขวบ และอีก 2 ปีต่อมาก็กำพร้าบิดา จึงมีตาและยายเป็นผู้เลี้ยงดู
จบการศึกษาจากโรงเรียนประชาบาลที่บ้านท่าทราย จากนั้นจึงย้ายมาศึกษาต่อในวระดับชั้นมัธยมศึกษาที่จังหวัดพิษณุโลก สามารถสอบได้เป็นที่ 1 ของโรงเรียน จนกระทั่งจบการศึกษาในชั้นมัธยมศึกษาปีที่ 6 จึงเข้าศึกษาต่อที่โรงเรียนกฎหมายของกระทรวงยุติธรรม และเป็นหนึ่งในลูกศิษย์ของนายปรีดี พนมยงค์ จบเนติบัณฑิตไทยในปี พ.ศ. 2469 จากนั้นได้ประกอบอาชีพทนายความที่จังหวัดเชียงใหม่อยู่ระยะหนึ่ง จากนั้นจึงได้ย้ายมาอาศัยอยู่ที่จังหวัดอุตรดิตถ์และประกอบอาชีพเกษตรกรและค้าไม้สักไปด้วย 
ในช่วงสงครามโลกครั้งที่ 2 นายพึ่งได้เข้าร่วมเป็นสมาชิกขบวนการเสรีไทย รับผิดชอบภารกิจด้านจังหวัดพิษณุโลก, อุตรดิตถ์, สุโขทัย และตาก ปฏิบัติหน้าที่ได้เป็นอย่างดี จนได้รับฉายาว่า "นายพลผึ้ง"
งานการเมือง.
นายพึ่ง ศรีจันทร์ ได้รับการเลือกให้เป็นสมาชิกสภาผู้แทนราษฎรครั้งแรกใน พ.ศ. 2480 และได้รับเลือกตั้งเรื่อยมา รวม 4 สมัย อีกทั้งยังได้รับเลือกเป็นประธานสภาผู้แทนราษฎร 1 สมัย และสมาชิกวุฒิสภา 1 สมัย
สมาชิกสภาผู้แทนราษฎร.
นายพึ่ง ศรีจันทร์ ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ
ประธานสภาผู้แทนราษฎร.
นายพึ่ง ศรีจันทร์ ได้รับการเลือกตั้งเป็นประธานสภาผู้แทนราษฎรไทย ในชุดที่ 4 โดยหลังการรัฐประหารในวันที่ 8 พฤศจิกายน พ.ศ. 2490 นายพึ่งในฐานะประธานสภาได้ทำการเปิดประชุมสภาขึ้น ในวันที่ 12 พฤศจิกายน พ.ศ. 2490 เนื่องจากได้นัดหมายก่อนหน้านั้นแล้ว แต่การประชุมก็ไม่เกิดขึ้นเนื่องจากสมาชิกมาไม่ครบ และเป็นนายทหาร คือ พันโท กาจ กาจสงคราม ต้องมาเชิญตัวออกไป
สมาชิกวุฒิสภา.
นายพึ่ง ศรีจันทร์ ได้รับการเลือกตั้งเป็นสมาชิกวุฒิสภาไทย ชุดที่ 1มาแล้ว
รัฐมนตรี.
นายพึ่ง ศรีจันทร์ ได้รับการแต่งตั้งเป็นรัฐมนตรีมาแล้ว 2 สมัย คือ
ถึงแก่อสัญกรรม.
นายพึ่ง ศรีจันทร์ ถึงแก่อสัญกรรมเมื่อวันที่ 13 ตุลาคม พ.ศ. 2535 สิริอายุได้ 85 ปี
วอลเลย์บอลชายชิงแชมป์เอเชีย 2007

วอลเลย์บอลชายชิงแชมป์เอเชีย 2007 เป็นครั้งที่ 15 ของการแข่งขัน ระหว่างวันที่ 31 สิงหาคม – 9 กันยายน พ.ศ. 2550 (ค.ศ. 2007) ณ จาการ์ตา, ประเทศอินโดนีเซีย
การแบ่งกลุ่ม.
แบ่งกลุ่มโดยอาศัยอันดับจากการแข่งขันวอลเลย์บอลชายชิงแชมป์เอเชีย 2005
อันดับการแข่งขัน.
<templatestyles src="Col-begin/styles.css"/>
วอลเลย์บอลชายชิงแชมป์เอเชีย 2009

วอลเลย์บอลชายชิงแชมป์เอเชีย 2009 เป็นครั้งที่ 16 ของการแข่งขัน ระหว่างวันที่ 27 กันยายน – 5 ตุลาคม พ.ศ. 2552 (ค.ศ. 2009) ณ มะนิลา, ประเทศฟิลิปปินส์
การแบ่งกลุ่ม.
แบ่งกลุ่มโดยอาศัยอันดับจากการแข่งขันวอลเลย์บอลชายชิงแชมป์เอเชีย 2007
"* ขอถอนตัวออกจากการแข่งขัน"
อันดับการแข่งขัน.
<templatestyles src="Col-begin/styles.css"/>
กีฬาทวิกีฬาฤดูหนาวในโอลิมปิกฤดูหนาว

กีฬาทวิกีฬาฤดูหนาว ได้รับการบรรจุเป็นกีฬาที่แข่งขันในโอลิมปิกฤดูหนาว ในปี 1960 (พ.ศ. 2503) ณ เมืองสควอว์วัลเลย์ เป็นครั้งแรก ซึ่งแข่งขันเพียงรายการบุคคลชาย เท่านั้น ภายหลังได้บรรจุรายการผลัดทีมชาย ในปี 1968 (พ.ศ. 2511) ณ เมืองเกรโนเบิล ตามมาด้วยรายการสปรินต์ชาย ในปี 1980 (พ.ศ. 2523) ณ เมืองเลคพลาซิด ส่วนในปี 1992 (พ.ศ. 2535) ได้บรรจุประเภทหญิงเป็นครั้งแรก ณ เมืองอัลแบร์วิล และล่าสุดก็ได้บรรจุรายการเพอร์สุท และรายการแมส สตาร์ท ในปี 1992 (พ.ศ. 2545) ณ เมืองซอลต์เลกซิตี และปี 1996 (พ.ศ. 2549) ณ เมืองตูริน
ก่อนที่ถูกบรรจุในปี 1960 กีฬาทวิกีฬาฤดูหนาวได้ถูกบรรจุเป็นกีฬาสาธิตในปี 1924, 1928, 1932 และ 1948 ในนามกีฬาปัญจกีฬาทหารฤดูหนาว
รายการ.
ประเภทชาย.
• = "ได้รับการบรรจุอย่างเป็นทางการ", (d) = "กีฬาสาธิต"
ประเภทหญิง.
• = "ได้รับการบรรจุอย่างเป็นทางการ", (d) = "กีฬาสาธิต"
ประเภทผสม.
• = "ได้รับการบรรจุอย่างเป็นทางการ", (d) = "กีฬาสาธิต"
ตารางสรุปเหรียญรางวัล.
"ล่าสุด : โอลิมปิกฤดูหนาว 2018"
วอลเลย์บอลชายชิงแชมป์เอเชีย 2011

วอลเลย์บอลชายชิงแชมป์เอเชีย 2011 ระหว่างวันที่ 21 – 29 กันยายน พ.ศ. 2554 (ค.ศ. 2011) ณ อซาดีสปอร์ตคอมเพล็กซ์, เตหะราน, ประเทศอิหร่าน
การแบ่งกลุ่ม.
แบ่งกลุ่มโดยอาศัยอันดับจากการแข่งขันวอลเลย์บอลชายชิงแชมป์เอเชีย 2009
อันดับการแข่งขัน.
<templatestyles src="Col-begin/styles.css"/>
ออซอดีสปอร์ตคอมเพล็กซ์

ออซอดีสปอร์ตคอมเพล็กซ์  เดิมมีชื่อว่า ออร์ยอเมฮร์สปอร์ตคอมเพล็กซ์  เป็นศูนย์กีฬาแห่งชาติของประเทศอิหร่านตั้งอยู่ในเตหะราน เป็นศูนย์กีฬาที่ใหญ่ที่สุดในประเทศอิหร่าน สนามกีฬาออซอดีขนาดใหญ่ตั้งอยู่ภายใต้ศูนย์กีฬาแห่งนี้ด้วยเช่นกัน
มัตติน เออเดอโกร์

มัตติน เออเดอโกร์ ([ˈmɑ̀ʈːɪn ˈø̀ːdəˌɡoːɾ]; เกิด 17 ธันวาคม ค.ศ. 1998) เป็นนักฟุตบอลชาวนอร์เวย์ ปัจจุบันเล่นในตำแหน่งกองกลางตัวรุกให้แก่อาร์เซนอล และทีมชาตินอร์เวย์ เขายังสามารถเล่นตำแหน่งกองกลางตัวกลางได้ด้วย
เขาลงเล่นเป็นตัวจริงให้กับสเตริมส์กุดเซิตครั้งแรกในวันที่ 13 เมษายน พ.ศ. 2557 กลายเป็นผู้เล่นที่อายุน้อยที่สุดที่ลงเล่นในทิปเปลีเงิน และกลายเป็นผู้ทำประตูที่อายุน้อยที่สุดในวันที่ 16 พฤษภาคม ในนัดที่พบกับซาร์ปสบอร์ หลังจากที่ได้ลงเล่นเป็นตัวจริงกับสโมสรในฤดูกาลแรก เขาก็ได้เซ็นสัญญากับเรอัลมาดริด ในเดือนมกราคม พ.ศ. 2558 ตามความฝันของเขาที่จะได้มาเล่นกับทีมใหญ่ เขาเล่นให้กับทีมสำรอง เรอัลมาดริดกัสติยา แต่ได้ฝึกซ้อมกับผู่เล่นตัวจริง ในวันที่ 23 พฤษภาคม พ.ศ. 2558 เขาก็กลายเป็นผู้เล่นที่อายุน้อยที่สุดที่เปิดตัวกับเรอัลมาดริด
เออเดอโกร์ลงเล่นให้กับทีมชาติครั้งแรกในนัดที่พบกับสหรัฐอาหรับเอมิเรตส์ ในวันที่ 27 สิงหาคม พ.ศ. 2557 กลายเป็นผู้เล่นที่อายุน้อยที่สุดที่เล่นให้กับทีมชาตินอร์เวย์ชุดใหญ่ ด้วยอายุ 15 ปี 253 วัน และในวันที่ 13 ตุลาคม พ.ศ. 2557 เขากลายเป็นผู้เล่นที่อายุน้อยที่สุดที่ได้ลงเล่นในรอบคัดเลือกของฟุตบอลชิงแชมป์แห่งชาติยุโรป
อยู่อย่างเสือ

อยู่อย่างเสือ ภาพยนตร์ไทย แนวแอ็คชั่นจาก ไฟว์สตาร์โปรดักชั่น เข้าฉายเมื่อวันที่ 17 พฤศจิกายน พ.ศ. 2522 กำกับการแสดงโดย ชาย มีคุณสุต นำแสดงโดย สรพงศ์ ชาตรี และ ลลนา สุลาวัลย์ 
บทภาพยนตร์เรื่องนี้ดัดแปลงจากนวนิยายชื่อเดียวกันของ อรชร นักเขียนอาวุโสเรื่องราวของ เสือ กลิ่นสัก (สรพงษ์) หัวหน้าป่าไม้หนุ่มที่ได้ร่วมมือกับ สารวัตรคำรณ (นาท) เพื่อสืบหาความจริงเบื้องหลังการตายของ สมภพ (ทม) อดีตหัวหน้าป่าไม้และรุ่นพี่ของเสือจนเข้าไปพัวพันกับขบวนการค้าไม้เถื่อนรวมถึงได้พบรักกับ คำหยาด (ลลนา) ลูกสาวคนเดียวของ พ่อเลี้ยงคำแสน (จรูญ) ผู้มีอิทธิพลและเจ้าของปางไม้ในเชียงใหม่
ออซอดีวอลเลย์บอลฮอลล์

ออซอดีวอลเลย์บอลฮอลล์  เป็นสนามกีฬาในร่มที่ตั้งอยู่ในกรุงเตหะราน, ประเทศอิหร่าน เป็นส่วนหนึ่งของ "ไฟฟ์ฮอลล์คอมเพล็กซ์" ภายในออซอดีสปอร์ตคอมเพล็กซ์ สามารถจุผู้ชมได้ 3,000 คน
สนามกีฬาในร่มออซอดี

สนามกีฬาในร่มออซอดี มีชื่อทางการว่า ฮอลล์ออซอดีความจุ 12,000  เป็นสนามกีฬาในร่มในกรุงเตหะราน,ประเทศอิหร่าน มีความจุในบริเวณที่นั่ง 6,583 ที่นั่ง และในพื้นที่จุดยืน 12,000 ที่ สนามกีฬาในร่มตั้งอยู่ภายในออซอดีสปอร์ตคอมเพล็กซ์ ส่วนใหญ่จะใช้สำหรับแข่งวอลเลย์บอล, มวยปล้ำและฟุตซอล แต่บางครั้งจะใช้แข่งบาสเกตบอล
สนามกีฬาในร่มออซอดีได้รับการใช้งานเป็นสนามหลักในการแข่งขันมวยปล้ำ
กีฬาว่ายน้ำในกีฬามหาวิทยาลัยโลกฤดูร้อน 1999

กีฬาว่ายน้ำในกีฬามหาวิทยาลัยโลกฤดูร้อน 1999 เป็นชนิดกีฬาหนึ่งที่จัดการแข่งขันในกีฬามหาวิทยาลัยโลกฤดูร้อน 1999 ณ เมืองPalma de Mallorca ประเทศสเปน ระหว่างวันที่ 3 กรกฎาคม ถึง 13 กรกฎาคม พ.ศ. 2542 โดยจัดการแข่งขันที่สนาม Pavelló Son Hugo
วอลเลย์บอลชายชิงแชมป์เอเชีย รุ่นอายุไม่เกิน 18 ปี 2014

วอลเลย์บอลชายชิงแชมป์เอเชีย รุ่นอายุไม่เกิน 18 ปี 2014 จัดขึ้นที่เมืองโคลัมโบ, ประเทศศรีลังกา ระหว่างวันที่ 5–13 กันยายน 2014
การแบ่งกลุ่ม.
แบ่งกลุ่มโดยอาศัยอันดับจากวอลเลย์บอลยุวชนชายชิงแชมป์เอเชีย 2012 
"* ถอนตัว
อันดับการแข่งขัน.
<templatestyles src="Col-begin/styles.css"/>
เดอะซีเคร็ทออฟมังกี้ไอแลนด์

เดอะซีเคร็ทออฟมังกี้ไอแลนด์  เป็นเกมคอมพิวเตอร์แนวผจญภัยแบบพอยท์แอนด์คลิก ออกจำหน่ายเมื่อ ค.ศ. 1990 โดยมีผู้ผลิตและจัดจำหน่ายคือลูคัสฟิล์มเกมส์ (ปัจจุบันคือลูคัสอาร์ต) มีฉากหลังคือหมู่เกาะแคริบเบียนในยุคโจรสลัด (แบบแฟนตาซี) ผู้เล่นรับบทเป็นกายบรัช ทรีปวูด (Guybrush Threepwood) ชายหนุ่มที่ฝันจะเป็นโจรสลัด และต้องออกสำรวจเกาะในจินตนาการต่างๆ พร้อมๆ กับไขปริศนา
Ron Gilbert, Tim Schafer, และ Dave Grossman ร่วมกันสร้างสรรค์เกมนี้ขึ้นครั้งแรกเมื่อ 1988 ซึ่งในช่วงเวลานั้น Gilbert ไม่ชอบที่ตัวเอกของเกมผจญภัยมีโอกาสตายในเกมได้ ทำให้ผู้เล่นไม่มีโอกาสสำรวจโลกในเกมได้อย่างเต็มที่ เขาจึงออกแบบเกมนี้ให้ผู้เล่นไม่มีทางตาย บรรยากาศในเกมส่วนหนึ่งมาจากเครื่องเล่นชุด "the Pirates of the Caribbean" ในดิสนีย์แลนด์ เกมนี้เป็นเกมลำดับที่ 5 ที่ใช้เอนจิน SCUMM ซึ่งถูกดัดแปลงให้ผู้เล่นใช้งานได้สะดวกยิ่งขึ้น
"เดอะซีเคร็ทออฟมังกี้ไอแลนด์"ได้รับคำชื่นชมอย่างมากจากนักวิจารณ์ ทั้งด้านอารมณ์ขัน ภาพและเสียง และรูปแบบการเล่น จนได้รับการสร้างภาคต่อออกมาหลายภาค รวมแล้วกลายเป็นเกมชุดมังกี้ไอแลนด์ ผู้สร้างทั้ง 3 ได้แก่ Gilbert, Schafer, และ Grossman ร่วมกันสร้างภาคต่อคือ "" ต่อมาเมื่อปี 2009 ลูคัสอาร์ตได้ผลิตเกมนี้ในฉบับรีเมคออกวางจำหน่าย ซึ่งก็ได้รับคำวิจารณ์ในทางบวกเช่นกัน
เดวิด ลี (นักวอลเลย์บอล)

เดวิด คาเมรอน ลี (8 มีนาคม ค.ศ. 1982) เป็นวอลเลย์บอลชายชาวอเมริกัน
ประวัติ.
ลี เกิดที่เมืองอัลไพน์ รัฐแคลิฟอร์เนีย เขาสำเร็จการศึกษาจากโรงเรียนมัธยมปลายแกรนิตฮิลส์ใน ค.ศ. 2000
เขาเริ่มเล่นอาชีพครั้งแรกให้กับทีมมหาวิทยาลัยแคลิฟอร์เนีย ในปี ค.ศ. 2003 หลังจากจบศึกษาเขาได้ย้ายไปเล่นวอลเลย์บอลอาชีพในโปรอาของประเทศฝรั่งเศสให้กับทีมแรนวอลเลย์ 35 อีกสองฤดูกาลต่อมาเขาได้ย้ายไปเล่นให้กับฮัลก์บังก์อังการา ในเตอร์กิชเมนส์วอลเลย์บอลลีก จากนั้นเขาได้ย้ายไปเล่นในเซเรียอาอูโนของประเทศอิตาลีให้กับทีมเตรนกวัลเดร์ โมเดนา
สโมสรฟุตบอลบาร์เซโลนาในฤดูกาล 2008–09

ในฤดูกาล 2008-09 ของสโมสรฟุตบอลบาร์เซโลนา เริ่มยุคใหม่ด้วยผู้จัดการทีมคนใหม่ อดีตนักฟุตบอล และโค้ชสโมสรฟุตบอลบาร์เซโลนา เบ แป็ป กวาร์ดิออลา ผู้ที่พาให้ทีมคว้าทรีเบิลได้เป็นครั้งแรกในประวัติศาสตร์สเปน
ผู้เล่น.
<templatestyles src="Template:Football squad player/styles.css" />
สุรัสวดี บุญยืน

สุรัสวดี บุญยืน (ชื่อเล่น: เล็ก; 31 ตุลาคม พ.ศ. 2534 –) เป็นนักกีฬาวอลเลย์บอลหญิงชาวไทยผู้ทำหน้าที่ในตำแหน่งตัวตบตรงข้ามหัวเสา และเคยเป็นนักวอลเลย์บอลตัวหลักร่วมกับทีม ไทย-เดนมาร์ค ขอนแก่นสตาร์
ประวัติ.
ช่วงปี พ.ศ. 2551 สุรัสวดีได้รับเลือกให้เป็นตัวแทนทีมชาติไทย เข้าร่วมการแข่งวอลเลย์บอลเยาวชนชิงแชมป์เอเชีย 2008 ที่ไต้หวัน ซึ่งทีมของเธอได้อันดับ 5 และในเดือนพฤศจิกายน เธอได้เป็นตัวแทนทีมชาติไทย ในการแข่งขันวอลเลย์บอลเยาวชนหญิงชิงแชมป์อาเซียน ที่จัดขึ้น ณ ประเทศอินโดนีเซีย
เดือนมกราคม พ.ศ. 2552 สุรัสวดีได้เป็นตัวแทนทีมมหาวิทยาลัยกรุงเทพ ในการเข้าร่วมแข่งขันวอลเลย์บอลในกีฬามหาวิทยาลัยแห่งประเทศไทย ครั้งที่ 36 และในเดือนกรกฎาคมของปีเดียวกัน เธอได้รับเลือกให้เป็นตัวแทนทีมชาติไทย ในการแข่งขันวอลเลย์บอลหญิงชิงแชมป์โลก รุ่นอายุไม่เกิน 20 ปี 2009 ที่จัดขึ้น ณ ประเทศเม็กซิโก
วันที่ 1 เมษายน พ.ศ. 2555 สุรัสวดีได้ทำหน้าที่ร่วมกับสโมสรวอลเลย์บอลเมืองกระทู้-ภูเก็ต ในการแข่งขันวอลเลย์บอลไทยแลนด์ลีก โดยเธอได้มีส่วนช่วยให้ทีมเป็นฝ่ายชนะทีมสโมสรวอลเลย์บอลไอเดีย-ขอนแก่น ที่ 3-0 เซต ส่วนในเดือนเมษายน เธอได้เป็นตัวแทนทีมชาติไทยเข้าแข่งขันวอลเลย์บอลหญิงชิงแชมป์สโมสรเอเชีย 2012 ที่จัดขึ้น ณ จังหวัดนครราชสีมา ต่อมา ในวันที่ 3 พฤศจิกายน เธอได้ทำหน้าที่ร่วมทีมซัยโจเดนกิ-นครนนทบุรี ในการแข่งขันวอลเลย์บอลไทยแลนด์ลีก ซึ่งทีมของเธอเป็นฝ่ายชนะทีมสโมสรวอลเลย์บอลศรีสะเกษ ที่ 3-0 เซต และในเดือนธันวาคมของปีเดียวกัน ทีมของเธอได้เป็นฝ่ายแพ้ทีมสโมสรวอลเลย์บอลไอเดีย-ขอนแก่น ที่ผลการแข่ง 0-3 เซต จากนั้น ในเดือนเดียวกันนี้ เธอได้เป็นตัวแทนทีมชาติไทย เข้าร่วมการแข่งวอลเลย์บอลเยาวชนหญิงชิงแชมป์อาเซียนที่จัดขึ้น ณ ประเทศลาว
พ.ศ. 2556 สุรัสวดีได้เป็นตัวแทนมหาวิทยาลัยกรุงเทพ เข้าร่วมการแข่งขันวอลเลย์บอลในกีฬามหาวิทยาลัยแห่งประเทศไทย ครั้งที่ 40
สุรัสวดีทำหน้าที่ร่วมกับสโมสรวอลเลย์บอลอยุธยา เอ.ที.ซี.ซี. ในการแข่งขันวอลเลย์บอลไทยแลนด์ลีก 2014 โดยในวันที่ 30 มีนาคม พ.ศ. 2557 ทีมของเธอเป็นฝ่ายแพ้ต่อทีมสโมสรวอลเลย์บอลศรีสะเกษ ที่ 0-3 เซต
วันที่ 8 พฤษภาคม พ.ศ. 2557 สุรัสวดีได้ทำหน้าที่ร่วมกับสโมสรวอลเลย์บอลอยุธยา เอ.ที.ซี.ซี. ในการแข่งขันวอลเลย์บอลไทยเดนมาร์คซูเปอร์ลีก 2014 รอบแรก โดยทีมของเธอเป็นฝ่ายแพ้ทีมสโมสรวอลเลย์บอลนครราชสีมา ที่ 1-3 เซต แต่หลังจากนั้น ในวันที่ 12 พฤษภาคม ซึ่งเป็นรอบชิงชนะเลิศ เธอได้เป็นผู้มีส่วนสำคัญในการพาทีมคว้าแชมป์การแข่งขัน โดยทีมของเธอเป็นฝ่ายชนะทีมสโมสรวอลเลย์บอลนครราชสีมา ที่ 3-0 เซต
เดือนพฤศจิกายน พ.ศ. 2557 เธอได้ทำหน้าที่ร่วมกับทีมสโมสรวอลเลย์บอลอยุธยา เอ.ที.ซี.ซี. ในการแข่งขันวอลเลย์บอลไทยแลนด์ลีก 2015 ซึ่งเธอได้มีส่วนช่วยให้ทีมเป็นฝ่ายชนะทีมสโมสรวอลเลย์บอลศรีสะเกษที่ 3-0 เซต และในเดือนธันวาคมของปีเดียวกัน เธอได้รับเลือกให้เป็นตัวแทนทีมชาติไทย เพื่อเข้าร่วมการแข่งขันวอลเลย์บอลในกีฬามหาวิทยาลัยอาเซียน ครั้งที่ 17 และในเดือนเดียวกัน เธอได้เป็นหนึ่งในผู้มีส่วนช่วยให้ทีมสโมสรวอลเลย์บอลอยุธยา เอ.ที.ซี.ซี. เป็นฝ่ายชนะทีมสโมสรวอลเลย์บอลนครราชสีมา ที่ 3-0 เซต ในการแข่งขันวอลเลย์บอลไทยแลนด์ลีก ประจำปี 2557
หนึ่งคำที่ล้นใจ

"หนึ่งคำที่ล้นใจ" เป็นเพลงประกอบละครโทรทัศน์เรื่อง "มายาตวัน" ทางช่อง 3 ขับร้องโดย พิจิกา จิตตะปุตตะ ประพันธ์เนื้อร้องโดย ณรงค์วิทย์ เตชะธนะวัฒน์ แต่งทำนองและเรียบเรียงโดย จักรกฤษณ์ มัฆนาโส ออกจำหน่ายในวันที่ 4 เมษายน พ.ศ. 2556
เนื้อหาเพลงเล่าถึงความรู้สึกรักของนางเอก­ที่เก็บซ่อนไว้มานาน ได้แต่เฝ้ามองคนรักอยู่ไกล ๆ และไม่คิดว่าจะมีโอกาสได้ใกล้ชิดกับคนที่เ­ราแอบรักมาตลอดเวลา ความรู้สึกรักที่เก็บซ่อนไว้ก็ไม่สามารถจะ­บอกให้รับรู้ได้ เฝ้าถามกับตัวเองว่าเราอยู่ใกล้กันขนาดนี้­เธอจะได้ยินเสียงหัวใจของฉันที่กำลังบอกรั­กเธออยู่หรือเปล่า
พระราชธรรมนิเทศ (เพียร ไตติลานนท์)

อำมาตย์เอก พระราชธรรมนิเทศ นามเดิม เพียร ราชธรรมนิเทศ (สกุลเดิม ไตติลานนท์; 31 ธันวาคม พ.ศ. 2434 – 12 สิงหาคม พ.ศ. 2508) อดีตประธานสภาผู้แทนราษฎรไทย 1 สมัย และอดีตสมาชิกสภาผู้แทนราษฎรจังหวัดปทุมธานี 2 สมัย
พระราชธรรมนิเทศ ลาออกจากบรรดาศักดิ์ เมื่อปี พ.ศ. 2485
ประวัติ.
พระราชธรรมนิเทศ (เพียร ราชธรรมนิเทศ) เกิดเมื่อวันที่ 31 ธันวาคม พ.ศ. 2434 ที่อำเภอพระประแดง จังหวัดสมุทรปราการ เป็นบุตรของนายเปลี่ยน และนางจัน ไตติลานนท์ เข้าศึกษาที่โรงเรียนวัดทรงธรรม พระประแดง และโรงเรียนฝึกหัดครู บ้านสมเด็จเจ้าพระยา ได้รับทุนไปศึกษาต่อที่ประเทศอังกฤษ
รับราชการ.
ต่อมาได้รับราชการเป็น ผู้บังคับการโรงเรียนราชวิทยาลัย และเป็นเลขานุการประจำพระองค์ของสมเด็จพระเจ้าบรมวงศ์เธอ กรมพระยาดำรงราชานุภาพ ในสมัยรัชกาลที่ 7 เคยเป็นรองอธิบดีกรมโฆษณาการ และอธิบดีกรมธรรมการ
งานการเมือง.
พระราชธรรมนิเทศเป็นผู้มีบทบาทด้านการเมืองในสมัย จอมพล ป.พิบูลสงคราม เคยเป็นคณะกรรมการส่งเสริมวัฒนธรรมไทย ที่แก้ไขปรับปรุงภาษาไทย และชำระปทานุกรมแห่งราชบัณฑิตยสถาน ในการปรับปรุงอักษรไทย เมื่อ ปี พ.ศ. 2485 ให้เหลือเพียง 31 ตัว โดยมี พระยาอนุมานราชธน (ยง เสฐียรโกเศศ)เป็นประธาน จนได้ชื่อว่าเป็น 1 ใน 4 ปุโรหิตประจำตัวของ จอมพล ป.พิบูลสงคราม คือ ยง เถียร เพียร นวล อันได้แก่ ยง (พระยาอนุมานราชธน) เถียร (หลวงวิเชียรแพทยาคม) เพียร (พระราชธรรมนิเทศ) นวล (หลวงสารานุประพันธ์)
พระราชธรรมนิเทศได้รับการเลือกให้เป็นสมาชิกสภาผู้แทนราษฎรครั้งแรกใน พ.ศ. 2491 และได้รับเลือกตั้งเรื่อยมา รวม 2 สมัย อีกทั้งยังได้รับเลือกเป็นประธานสภาผู้แทนราษฎร 1 สมัย
สมาชิกสภาผู้แทนราษฎร.
พระราชธรรมนิเทศ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
ประธานสภาผู้แทนราษฎร.
พระราชธรรมนิเทศ ได้รับการเลือกตั้งเป็นประธานสภาผู้แทนราษฎรมาแล้ว 1 สมัย คือ
อนิจกรรม.
พระราชธรรมนิเทศ ป่วยเป็นความดันโลหิตสูง ตั้งแต่วันที่ 11 มกราคม พ.ศ. 2499 ได้เข้ารับการรักษาพยาบาล ณ โรงพยาบาลจุฬาลงกรณ์ แล้วกลับมารักษาตัวที่บ้าน ถึงแก่อนิจกรรม เมื่อวันที่ 12 สิงหาคม พ.ศ. 2508 ด้วยโรคปอดบวม รวมอายุได้ 73 ปี 8 เดือน มีพิธีพระราชทานเพลิงศพเมื่อวันที่ 11 เมษายน พ.ศ. 2509 ณ วัดเทพศิรินทราวาสราชวรวิหาร
งูทางมะพร้าวธรรมดา

งูทางมะพร้าวธรรมดา เป็นงูไม่มีพิษขนาดกลาง เป็นงูบกที่มีสีและลวดลายงดงาม มีนิสัยดุ เมื่อโดนรบกวนจะพองตัวและอ้าปาก พับตัวเข้าเพื่อเตรียมฉกสิ่งที่มารบกวน ซึ่งในบางครั้งก็จะแกล้งตายโดยการอ้าปากนอนหงายท้องและถ่ายอุจจาระออกมา ทำให้นักล่าหรือสิ่งที่มารบกวนเลิกสนใจ 
ลักษณะ.
ลำตัวมีสีน้ำตาลอมเหลืองหรือสีน้ำตาลอมเทา มีลายเป็นทางยาวสีดำ 4 เส้นพาดจากส่วนคอแล้วค่อยๆจางไปทางกึ่งกลางลำตัว ส่วนหัวมีสีน้ำตาลแดง มีเส้นสีดำ 3 เส้นพาดแผ่เป็นรัศมีออกจากมุมตาด้านหลัง ลักษณะเด่นคือมักแกล้งทำเป็นตายเพื่อหลีกเลี่ยงศัตรูเมื่อสู้ไม่ไหว หรือขู่ศัตรูโดยการทำคอแบนเข้าทางด้านข้างและขยายกว้างเป็นทางยาว พร้อมกับยกหัวและส่วนต้นประมาณหนึ่งในสี่ของความยาวลำตัวให้สูงขึ้นเป็นวงโค้งเหมือนสปริง และพุ่งเข้าใส่ศัตรูอย่างว่องไวเพื่อฉกกัด แต่จะกัดไม่ค่อยโดน
การกระจายพันธุ์และอาหาร.
พบทั่วไปในประเทศไทย ลาว พม่า กัมพูชา เวียดนาม จีน ประเทศอินเดีย เนปาล ศรีลังกา บังคลาเทศ ภูฏานและบางส่วนของประเทศญี่ปุ่น อาหารของมันคือ หนู กบ นก กระรอก กระแต กิ้งก่า จิ้งจกและตุ๊กแก เป็นต้น
พฤติกรรมและการสืบพันธุ์.
เป็นงูออกหากินในเวลากลางวันตามป่าหญ้ารกและบนต้นไม้ บางทีพบตามยุ้งข้าว บนบ้าน ปกติไม่ดุ ถ้าตกใจและเข้าใกล้จะแว้งกัด เวลาขู่จะพองหนังคออ้าปากดูน่ากลัว ผสมพันธุ์ช่วงเดือนมิถุนายนถึงเดือนมกราคม หรือตลอดทั้งปี ออกลูกเป็นไข่ครั้งละ 5 – 12 ฟอง ช่วงเดือนธันวาคมถึงเดือนกรกฎาคม และฟักเป็นตัวช่วงเดือนกุมภาพันธ์ถึงเดือนกันยายน ลูกงูแรกเกิดมีน้ำหนัก 11.0 – 12.4 กรัม และความยาว 44 – 46 เซนติเมตร   
สถานภาพปัจจุบัน.
เป็นสัตว์ป่าคุ้มครอง ตามพระราชบัญญัติสงวนและคุ้มครองสัตว์ป่า พุทธศักราช 2535
ฟร็องซัว ราเบอแล

ฟร็องซัว ราเบอแล (ประมาณ ค.ศ. 1483 – 9 เมษายน ค.ศ. 1553) เป็นนักเขียน แพทย์ และนักมนุษยนิยมสมัยฟื้นฟูศิลปวิทยาชาวฝรั่งเศส มีผลงานที่เป็นที่รู้จักคือ "Gargantua and Pantagruel"
ประวัติ.
ฟร็องซัว ราเบอแลเกิดเมื่อประมาณ ค.ศ. 1483 (บ้างก็ว่าเกิดในเดือนพฤศจิกายน ค.ศ. 1494) ที่เมืองชีนง (Chinon) บิดาทำอาชีพเป็นทนายความ เขาเข้าเป็นโนวิซ (novice) ในคณะฟรันซิสกัน และบวชเป็นไฟรเออร์ในปัวตู ที่นั่น ราเบอแลได้ศึกษาภาษากรีกโบราณ ภาษาละติน นิรุกติศาสตร์ และกฎหมาย หลังจากนั้น เขาก็เข้าเรียนวิชาแพทย์ที่มหาวิทยาลัยปัวตีเย และมหาวิทยาลัยมงเปอลีเย
ในปี ค.ศ. 1532 ราเบอแลย้ายไปอยู่ลียง เพื่อทำงานเป็นแพทย์และช่วยแปลงานเขียนของฮิปพอคราทีสและกาเลน เขาตีพิมพ์ "Pantagruel" หนังสือเล่มแรกในชุด "Gargantua" ภายใต้ชื่อ "Alcofribas Nasier" (เกิดจากการสลับตัวอักษรในชื่อของเขาเอง โดยตัดเครื่องหมายซิดิลลาที่ตัว c ออก) แต่ก็ถูกประณามจากเหล่านักวิชาการและคริสตจักรโรมันคาทอลิก แต่ด้วยความช่วยเหลือของตระกูลดูว์ แบแล (du Bellay) และได้รับพระราชทานอนุญาตจากพระเจ้าฟร็องซัวที่ 1 แห่งฝรั่งเศส จึงทำให้เขาตีพิมพ์หนังสือต่อไปได้ จวบจนพระเจ้าฟร็องซัวสวรรคต หนังสือของเขาจึงถูกสั่งห้ามอีกครั้ง ตระกูลดูว์ แบแลยังมีส่วนสำคัญในการช่วยเหลือไม่ให้ราเบอแลถูกจับในฐานนอกรีตอีกด้วย
ในช่วงสุดท้ายของชีวิต ราเบอแลได้ย้ายไปอยู่ที่เมืองแม็ส (ในตอนนั้นยังเป็นเสรีนครจักรวรรดิ) และทำงานเป็นพระสอนศาสนา (curate) ที่แซ็ง-คริสต็อฟ-ดูว์-ฌ็องแบในจังหวัดแมนและที่เมอดงใกล้กับปารีส ก่อนจะเสียชีวิตในปารีสเมื่อปี ค.ศ. 1553